1.195.000 € στον Δήμο Κομοτηνής για προμήθεια μηχανημάτων έργου, αναβάθμιση παιδικών χαρών και συντηρήσεις σχολικών εγκαταστάσεων - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΔΗΜΟΙ 1.195.000 € στον Δήμο Κομοτηνής για προμήθεια μηχανημάτων έργου, αναβάθμιση παιδικών χαρών...\n1.195.000 € στον Δήμο Κομοτηνής για προμήθεια μηχανημάτων έργου, αναβάθμιση παιδικών χαρών και συντηρήσεις σχολικών εγκαταστάσεων\nΟι Δήμοι Κομοτηνής και Ιάσμου αξιοποιούν τα Προγράμματα “ΦιλόΔημος”, σε αντίθεση με τους Δήμους Μαρώνειας-Σαπών και Αρριανών που απουσιάζουν από τους πίνακες των εγκεκριμένων προτάσεων που δημοσιοποίησε το Υπουργείο Εσωτερικών…\nΜε εντατικούς ρυθμούς εργάζονται τα στελέχη των αρμόδιων υπηρεσιών του Υπουργείου Εσωτερικών προκειμένου να διεκπεραιώσουν τον μεγάλο αριθμό προτάσεων που υποβάλλονται συνεχώς από τους Δήμους ολόκληρης της χώρας για τη χρηματοδότηση έργων, προμηθειών και υπηρεσιών από τα δύο Ειδικά Προγράμματα Ενίσχυσης Οργανισμών Τοπικής Αυτοδιοίκησης, «ΦιλόΔημος Ι» και «ΦιλόΔημος ΙΙ».\nΤα Προγράμματα «ΦιλόΔημος» δεν είναι «ασκήσεις επί χάρτου». Δρομολογήθηκαν γρήγορα, σε συνεργασία του Υπουργείου Εσωτερικών με το Υπουργείο Οικονομίας & Ανάπτυξης, με στόχο να αποδώσουν καρπούς το ταχύτερο δυνατό. Τον Δεκέμβριο του 2017 ψηφίστηκε ο Νόμος 4.509/2017, και τον Φεβρουάριο του 2018 ενεργοποιήθηκαν οι πρώτες Προσκλήσεις. Οι αρμόδιες υπηρεσίες εργάζονται για την ταχύτερη αξιολόγηση και ένταξη των υποβαλλόμενων προτάσεων. Είναι ενδεικτικό ότι μέσα σε μόλις λίγες εβδομάδες από την κατάθεση των φακέλων, ελέγχθηκαν και εγκρίθηκαν έργα προϋπολογισμού 247 εκατομμυρίων ευρώ. Διαδικασίες και άνθρωποι υπηρετούν τους στόχους της ταχύτητας με διαφάνεια και τεχνοκρατική πληρότητα για να προχωρήσει άμεσα η υλοποίηση. Οι ΟΤΑ δανειοδοτούνται από την Ευρωπαϊκή Τράπεζα Επενδύσεων (ΕΤΕπ) μέσω του Ταμείου Παρακαταθηκών και Δανείων (ΤΠ&Δ) για τη χρηματοδότηση των έργων, και τα δάνεια εξοφλούνται από το Πρόγραμμα Δημοσίων Επενδύσεων χωρίς να επιβαρύνουν τους Δήμους.\nΜέχρι στιγμής, με πλήρη έλεγχο αλλά και ταχύτατες διαδικασίες, έχουν εγκριθεί έργα συνολικού προϋπολογισμού 368.647.254,79 ευρώ για 264 Δήμους σε όλη την επικράτεια, τα οποία θα χρηματοδοτηθούν με 326.729.636,64 ευρώ.\nΑπό το 2010 και έπειτα, τα έσοδα των Οργανισμών Τοπικής Αυτοδιοίκησης συρρικνώθηκαν περίπου κατά 65%. Το 2018 σημειώθηκε για πρώτη φορά μικρή αλλά διακριτή αύξηση της χρηματοδότησής τους από τον Κρατικό Προϋπολογισμό. Παρ’ ότι δεν αναπληρώνονται οι απώλειες, τόσο αυτή η αύξηση, όσο και τα Προγράμματα «ΦιλόΔημος», εντάσσονται σε ένα γενικότερο πλέγμα ενίσχυσης των ΟΤΑ, με σειρά νέων εργαλείων ή υφιστάμενων που αναβαθμίστηκαν, τα οποία θεσπίστηκαν και εφαρμόστηκαν από την Κυβέρνηση και το Υπουργείο Εσωτερικών.\nΤο μεγάλο ενδιαφέρον των Δήμων οδήγησε ήδη στην αναθεώρηση των προβλεπόμενων διαθέσιμων πόρων για τα δύο προγράμματα. Από τον αρχικό συνολικό προϋπολογισμό των 740 εκατομμυρίων ευρώ για το 2018, οι πρώτες επτά Προσκλήσεις που ενεργοποιήθηκαν προβλέπουν 805 εκατομμύρια ευρώ και έπεται συνέχεια. Οι συγκεκριμένες επιδόσεις ενισχύουν την προοπτική πλήρους αξιοποίησης συνολικού ποσού ύψους 2,3 δισεκατομμυρίων ευρώ σε ορίζοντα πενταετίας.\nΗ ανταπόκριση των Οργανισμών Τοπικής Αυτοδιοίκησης είναι καθοριστική για την αύξηση των διαθέσιμων πόρων και για τη συνέχιση των δύο χρηματοδοτικών προγραμμάτων τα επόμενα χρόνια. Κυρίως όμως καταδεικνύει τη μεγάλη ανάγκη για τα έργα και συνολικά τις δράσεις που περιλαμβάνονται στις Προσκλήσεις των Προγραμμάτων, όπως προέκυψαν μέσω συστηματικού διαλόγου ανάμεσα στους αιρετούς της Τοπικής Αυτοδιοίκησης και το Υπουργείο Εσωτερικών. Μια διαδικασία που επιλέχθηκε ως η πιο πρόσφορη για να καταγράψει τις ουσιαστικές ανάγκες των Δήμων, αλλά και για να εξασφαλίσει ότι θα μπορέσουν να αξιοποιήσουν τις χρηματοδοτήσεις βάσει των πραγματικών συνθηκών λειτουργίας τους.\nΤο αποτέλεσμα ξεπερνά θετικά τις προσδοκίες όλων των μερών. Τα δύο χρηματοδοτικά Προγράμματα αναδεικνύονται σε πραγματικά εργαλεία για τους Δήμους σε καίριους τομείς, με πολλαπλά οφέλη για τους πολίτες, καθώς χρηματοδοτούν δράσεις οι οποίες μεταξύ άλλων:\nΔρομολογούν στοχευμένα έργα μικρής κλίμακας τα οποία είχαν μείνει επί χρόνια στο περιθώριο παρά την αναγκαιότητά τους.\nΛειτουργούν ως «πολλαπλασιαστής» ανάπτυξης στις τοπικές κοινωνίες, τόσο στη φάση της κατασκευής, όσο και σε αυτή της λειτουργίας των έργων.\nΔημιουργούν χώρους δημιουργικής απασχόλησης και ψυχαγωγίας για δεκάδες χιλιάδες παιδιά σε όλη τη χώρα μέσω της κατασκευής σύγχρονων παιδικών χαρών με νέες προδιαγραφές ασφαλείας.\nΥπερδιπλασιάζουν τα διαθέσιμα ποσά για τη συντήρηση σχολείων, καθώς η χρηματοδότηση μέσω του «ΦιλόΔημος ΙΙ» είναι επιπρόσθετη της ετήσιας τακτικής ενίσχυσης για τον ίδιο σκοπό, η οποία μάλιστα αυξήθηκε για το 2018 στα 28 εκατομμύρια ευρώ.\nΕνισχύουν τις δομές της Πολιτικής Προστασίας μέσω της προμήθειας μηχανημάτων έργου έπειτα από πολλά χρόνια, και στη βάση των αναγκών που διαπιστώνουν οι ίδιοι οι Δήμοι.\nΑπό τον νομό Ροδόπης ο Δήμος Κομοτηνής λαμβάνει χρηματοδότηση ύψους 1.195.000 ευρώ για Προμήθεια Μηχανήματα Έργου, Αναβάθμιση Παιδικών Χαρών και Συντηρήσεις Σχολικών Κτιρίων, ο Δήμος Ιάσμου λαμβάνει χρηματοδότηση ύψους 247.100 ευρώ για Προμήθεια Μηχανημάτων Έργου και Συντηρήσεις Σχολικών Κτιρίων, ενώ οι Δήμοι Μαρώνειας-Σαπών και Αρριανών απουσιάζουν από τους σχετικούς πίνακες που δημοσιοποίησε το Υπουργείο Εσωτερικών.\nΣυγκεκριμένα, ο Δήμος Κομοτηνής χρηματοδοτείται με 400.000 ευρώ για Μηχανήματα Έργου, με 345.000 ευρώ για Παιδικές Χαρές, και με 450.000 ευρώ για Σχολικά Κτίρια, ενώ ο Δήμος Ιάσμου, με 186.000 ευρώ για Μηχανήματα Έργου, και με 61.100 ευρώ για Σχολικά Κτίρια.


Microsoft Surface Phone το νέο χρόνο; | PHONEGR TECH BLOG\nHome / ειδήσεις / microsoft / news / phonegr / software / tech / Microsoft Surface Phone το νέο χρόνο;\nOMAΔΑ UNWIRED Παρασκευή, Δεκεμβρίου 22, 2017 ειδήσεις , microsoft , news , phonegr , software , tech Edit\nTο Surface Phone… Μια από τις μεγαλύτερες ανεκπλήρωτες υλοποιήσεις στην σύντομη ιστορία των κινητών τηλεφώνων. Θα ήταν η συσκευή που θα έφερνε την Microsoft στο προσκήνιο της σχετικής αγοράς, ως κομμάτι της μεγάλης οικογένειας Surface ηλεκτρονικών υπολογιστών. Το κινητό όμως δεν επισημοποιήθηκε ποτέ και πέρασε στο χρονοντούλαπο της ιστορίας. Εδώ και αρκετούς μήνες οι φήμες για το Surface Phone έχουν κοπάσει. Η ίδια η Microsoft έχει πλέον επιβεβαιώσει πως η πλατφόρμα Windows Phone είναι “νεκρή”, οπότε η κυκλοφορία ενός high-end smartphone από την ίδια έμοιαζε απίθανη. Κανείς όμως δεν θα μπορούσε να αποκλείσει το ενδεχόμενο κυκλοφορίας ενός κινητού που να λειτουργεί με την πλήρη έκδοση των Windows 10.\nΣε συνδυασμό μάλιστα με την πρόσφατη ανακοίνωση της Qualcomm πως η Microsoft θα υποστηρίζει ARM επεξεργαστές της, η ιδέα του μυθικού πλέον Surface Phone θα μπορούσε να επανέλθει στα πλάνα της Αμερικάνικης εταιρείας. Αυτό θα μπορούσαν τουλάχιστον να υποδεικνύουν νεότερες πληροφορίες..! Ένα δεδομένο που ενδέχεται να υποδεικνύει την επαναφορά του Surface Phone project στα σχέδια της Microsoft ανακαλύφθηκε από τον χρήστη του Twitter WalkingCat, ο οποίος σε ανάρτηση του συμπεριέλαβε έναν σύνδεσμο του Microsoft Store ο οποίος παραπέμπει σε ένα “AppHub”. Μάλιστα, εκείνο περιέχει εφαρμογές για smartphones. Επιπλέον, το link τελειώνει στον αριθμό 8828080. Μπορεί μόνη της η προαναφερθείσα ακολουθία αριθμών να μην σημαίνει τίποτα, όμως στην πραγματικότητα είναι ο τηλεφωνικός αριθμός της Microsoft (001-425-8828080). Ένας σύνδεσμος λοιπόν που παραπέμπει σε εφαρμογές για κινητά, μέσα στο Microsoft Store και τελειώνει στον αριθμό τηλεφώνου της εταιρείας, θα μπορούσε έμμεσα να υποδηλώνει την… μυστική δουλειά στα εργαστήρια της εταιρείας για το Surface Phone.


Αναζήτηση, του Γιώργου Χατζηδιάκου - iporta.gr\niporta.gr / 12 Οκτωβρίου 2019 / No Comment\nΑναζήτηση, του Γιώργου Χατζηδιάκου\nΟ πίνακας του άρθρου είναι της Σταυρούλας Ποδαρά\nΤου ταίριαζε καλά αυτή η μέρα, με τη βαριά συννεφιά και την έντονη βροχόπτωση.\nΜέσα από τη βροχή, νοιώθει τις ταλαντώσεις του νου.\nΚλείνοντας τα μάτια προσπαθεί να συλλάβει τη διαύγεια της στιγμής, ψάχνοντας τη πατρότητα και τη δυναμική των πράξεων.\nΤων δικών του πράξεων.\nΑυτών που αντιστρέφουν τα πάντα.\nΒλέπει τον εαυτό του ως άλλο μάγο, να κραδαίνει τη μαγική μπαγκέτα, προσπαθώντας το φεγγάρι με τον ήλιο να εξυψώσει, μπερδεύοντας το παράλογο με το ρομαντικό.\nΜιλάει στο Θεό, στο δικό του Θεό, παραπατώντας πάνω στα νήματα που σχηματίζει η κουβέντα με τον άνθρωπό του, ή τον ψυχαναλυτή.\nΖητά την αγαλλίαση σπρώχνοντας προς τα έξω τη σκληρή, όμορφη, άμορφη δηλητηριασμένη παιδικότητα, με το δύστροπο εγώ.\nΦιλοσοφεί την αμφιβολία, και προσπαθεί να την αποβάλει\nΕίναι δύσκολος ο δρόμος της ανάτασης και της επιστροφής.\nΕίναι μεγάλο το βήμα, να εισχωρήσεις στους παράλογους σχεδιασμούς του μυαλού.\nΝα δεις μέσα από το σώμα της φθοράς.\nΝα συλλάβεις το αντικείμενο της ζωής, που λέγετε πραγματικότητα.\nΓια να υψωθεί ξανά,πρέπει να γίνει ταπεινός, να γκρεμίσει την εσωτερική άρνηση\nΔεν φτάνει η πρόθεση χωρίς τη θέληση, και η θέληση χωρίς τη πρόθεση.\nΕίναι σαν να θέλεις να κατανοήσεις τον Θεό χωρίς να τον πιστεύεις.\nΑναγκαία η σκληρή κριτική.\nΩς τώρα θεωρούσε τον εαυτό του απρόσβλητο, αλάθητο, ακόμα και σε κείνες τις απρόβλεπτες σκοτεινές μέρες,\nόταν με μια λέξη, με μια φράση, δηλητηρίαζε τις πιο όμορφες μοναδικές στιγμές της ζωής.\nΠόσο θλιβερό είναι να γυμνώνεις και να καταστρέφεις έτσι απλά ότι έχεις δημιουργήσει.\nΜέσα από τη μουντάδα διακρίνει τον ήλιο που πασχίζει να δραπετεύσει, από τις σφιχτές δυνατές δαγκάνες που τον περιβάλουν,\nκαι να ξεπροβάλλει θριαμβευτής.\nΤο μόνο σίγουρο είναι πως ο ήλιος ότι και να γίνει θα τα καταφέρει, σκορπώντας στον αέρα, το λουλουδένιο άρωμα της ύπαρξης.\nΝα ένα μάθημα.\nΨάχνει, μέσα από το λεπτό μυστήριο του μυαλού να βρει το πως χάθηκε σε τόσο αδιαφανή σκοτάδια.\nΔεν ήταν πλάνεμα, δεν ήταν θέληση, να ήταν αντίδραση;\nΤι; σε τι;\nΤα σπαρτά νοιώθει που με σθένος αντιστέκονται στις ριπές του ανέμου, προστατεύοντας το πολύτιμο φορτίο τους, μέχρι να έρθει η ώρα της ωρίμασης και της συγκομιδής.\nΠικρή η αγωνία … μαζί με την απορία.\nΔεν γίνεται κάτι θετικό θα έχει και αυτός μέσα του, κάτι διαφορετικό.\nΤη γνώση, προσβάλλει η αμφιβολία.\nΜπορεί η ανάδειξη να υπόκειται σε μια σκληρή και δύσκολη πραγματικότητα, μα είναι αναγκαίο ζητούμενο.\nΑρκεί να κυριαρχήσει η δυναμική και η σιγουριά του πρέπει και της ολοκλήρωσης της προσπάθειας.\nΤο πρώτιστο και κύριο, είναι να αγαπήσει ξανά τον εαυτό του.\nΟ Φόβος οποιασδήποτε φόβος, να μην γίνει εμμονή, μια νάρκη που κάποτε εις βάρος του θα εκραγεί.\nΑκόμα και τότε που το ένστικτο περιφρονώντας τη στιγμή, σαν άλλος πειρασμός, μπορεί να τον ρωτήσει..\nΚαι αν με την απελευθέρωση δεις πως είσαι μόνος, Αν μείνεις μόνος;\nΞέρει πως είναι ένα καταραμένο έργο, που συνδυάζετε ενοχλητικά και μυστηριωδώς με τις αδυναμίες της ζωής.\nΜόνος; από τι;\nΑπό ανθρώπους γύρω του, από αγάπη;\nΑν το ζητούμενο είναι απλά ένα πάθος, σε συνδυασμό με την παρουσία ενός άπιστου Θωμά, τότε σίγουρα θα μείνει μόνος.\nΤα πάντα αλλάζουν, αρκεί να το θέλει, αρκεί να πιστέψει πως μπορεί να αγαπήσει σωστά το εγώ.\nΗ γνώση είναι το ζητούμενο και η παραδοχή της ανημποριάς του\nΗ χλωμή νύχτα, μεταμορφώνετε με την έλευση του φεγγαριού.\nΤο ξελόγιασμα της ζωής, είναι ο συνδυασμός της αγάπης στον εαυτό του με το θωπευτικό φως ,που του προσφέρουν αυτοί που με το δικό τους τρόπο τον αγαπούν.\nΑυτό το ξέρει…\nΞέρει τα όρια…\nΩς εκεί είναι ο ναός που δεν έχει το δικαίωμα να μπει και να ζητήσει κάτι πιο πολύ…\nΌλα μπορεί να αλλάξουν\nΑρκεί η σκέψη να είναι σε όλα ελεύθερη\nξανά τον εαυτό του.\nΈστειλα το κείμενο στη Σταυρούλα\nΔιάβασε το και βγάλε από μέσα του αυτό που εσύ με μια πινελιά μπορείς να αποτυπώσεις.\nΘέλω να γίνει η ανάρτηση με τον πίνακα που θα μου στείλεις\nΟύτε δυο μέρες δεν περάσαν\nΤο αποτέλεσμα μπορείτε να το κρίνετε…\nΗ Σταυρούλα έχει σπουδάσει νοσηλευτική..\nΗ ζωγραφική είναι η ψυχή της.\nΔημήτρης Λιαντίνης – “Χάσμα Σεισμού”- Το κριτήριο\nΆϊ Γιώργης ο Ιοκτόνος! St.George the “Covid-19” Slayer!, του Γιώργου Σαράφογλου-by George Sarafoglou


Δάγκωμα των νυχιών: Κακή συνήθεια ή ψυχαναγκαστική διαταραχή; - BORO από την ΑΝΝΑ ΔΡΟΥΖΑ - boro.gr\nΑρχική/Ψυχολογία/Real Life/Οικογένεια/Δάγκωμα των νυχιών: Κακή συνήθεια ή ψυχαναγκαστική διαταραχή;\nΤο δάγκωμα των νυχιών (ονυχοφαγία )είναι μία απο του στόματος συνήθεια. Η χρήση του στόματος για σκοπούς εκτός απο την ομιλία είναι μία κατηγορία που περιλαμβάνει το τρίξιμο των δοντιών , πιπίλισμα , μάσημα μολυβιού και την αναπνοή απο το στόμα. Το δάγκωμα των νυχιών αρχίζει απο την παιδική ηλικία, αυξάνεται σημαντικά κατα τη διάρκεια της εφηβείας και μειώνεται συνήθως στις μεγαλύτερες ηλικίες, αν και η συνήθεια μπορεί να συνεχίσει και στην ενήλικη ζωή. Η σημαντική αύξηση της ονυχοφαγίας κατα την εφηβεία μπορεί να εξηγηθεί απο τη δυσκολία των μεταβατικών φάσεων στη ζωή ενός ατόμου και την αίσθηση της αστάθειας που συνδέεται με τις εν λόγω φάσεις.\nΑπό τον παιδίατρο Νικόλαο Βουδούρη\nΣύμφωνα με το Διαγνωστικό και Στατιστικό Εγχειρίδιο των Ψυχικών Διαταραχών , το δάγκωμα των νυχιών έχει ταξινομηθεί στις < ψυχαναγκαστικές και συναφείς διαταραχές>.\nΤα αίτια του δαγκώματος των νυχιών.\nΤο δάγκωμα των νυχιών είναι μία αναγνωρισμένη συνήθεια και τα ακριβή αίτια της είναι υπο συζήτηση. Τα αίτια της ονυχοφαγίας μπορεί να περιλαμβάνουν ψυχολογικούς ή οικογενειακούς παράγοντες. Αν και είναι άγνωστο αν υπάρχει γενετική προδιάθεση για το δάγκωμα των νυχιών ή αυτή η συμπεριφορά είναι αποτέλεσμα μίμησης άλλων μελών της οικογένειας που έχουν υιοθετήσει αυτή τη συνήθεια. Το δάγκωμα των νυχιών είναι περισσότερο διαδεδομένο στα παιδιά οι γονείς των οποίων είχαν αυτή τη συνήθεια , ακόμη και όταν οι γονείς ανέφεραν πως είχε γίνει παύση της συνήθειας πριν απο τη γέννηση των παιδιών.\nΗ ονυχοφαγία μερικές φορές μπορεί να επηρεάσει και άτομα που είναι ψυχολογικά σταθερά, αλλά συνήθως είναι σημάδι της απώλειας του ελέγχου απέναντι σε δύσκολα καθήκοντα. Οι κύριοι ψυχολογικοί παράγοντες που βρέθηκαν να σχετίζονται με αυτή την συμπεριφορά είναι το άγχος , η νευρικότητα και η χαμηλή διάθεση. Στη πραγματικότητα το δάγκωμα των νυχιών έχει αποδειχθεί ότι είναι ένας μηχανισμός αντιμετώπισης του στρές και οι ασθενείς των οποίων το δάγκωμα των νυχιών περιγράφεται ως εθισμός μπορεί να εμφανίσουν περισσότερες αγωνίες κατά τη προσπάθεια να απέχουν απο την ονυχοφαγία. Απο την άλλη πλευρά η έλλειψη διέγερσης ή η πλήξη μπορούν επίσης να προκαλέσουν ή να επιδεινώσουν το δάγκωμα των νυχιών. Επίσης πιθανές αιτίες μπορεί να είναι η πείνα ή η χαμηλή αυτοεκτίμηση.\nΨυχικές διαταραχές που σχετίζονται με το δάγκωμα των νυχιών.\nΗ ονυχοφαγία θεωρείται ότι είναι μία αυτόματη και ακούσια συμπεριφορά. Στην ενήλικη ζωή, οι ερευνητές υποπτεύονται ότι οι εναλλακτικές λύσεις είναι το κάπνισμα και οι τσίχλες. Μία θεωρία είναι ότι η ονυχοφαγία αποτελεί συνέχεια της συνήθειας του πιπιλίσματος του αντίχειρα.\nΟι περισσότερες περιπτώσεις ονυχοφαγίας θεωρείται πως είναι μόνο ένα αισθητικό πρόβλημα. Ωστόσο , όταν προυπάρχουν και άλλες συνθήκες είναι ψυχιατρικής προέλευσης .Τουλάχιστον μία νοσηρή ψυχική διαταραχή ήταν παρούσα στις περισσότερες περιπτώσεις των παιδιών που αναφέρεται αυτή η συνήθεια και πάνω απο το ήμιση των γονέων των παιδιών αυτών είχαν τουλάχιστον μία ψυχική διαταραχή , ιδιαίτερα κατάθλιψη. Ωστόσο σε μελέτη που έγινε δεν βρέθηκε καμία συσχέτιση μεταξύ της συχνότητας ή της ηλικίας έναρξης της ονυχοφαγίας με κάποια ψυχιατρική ασθένεια.\nΟι ψυχικές ασθένειες που αναφέρθηκαν πιο συχνά σε σχέση με το δάγκωμα των νυχιών σε παιδιά και εφήβους είναι η ελλειματική προσοχή /υπερκινητικότητα (74%), αντιθετική προκλητική διαταραχή (36%), διαταραχή άγχους του αποχωρισμού (20%), ιδεοψυχαναγκαστική διαταραχή (11%), διανοητική καθυστέρηση (9%) και η μείζονα καταθλιπτική διαταραχή (6%). Επίσης έχει αναφερθεί η διαταραχή γενικευμένου άγχους και η διαταραχή πανικού. Ονυχοφαγία παρατηρήθηκε στα περισσότερα απο το 1/4 των παιδιών και των εφήβων με σύνδρομο Tourette.\nΤέλος , στερεοτυπικές συμπεριφορές , όπως το δάγκωμα των χειλιών , χτύπημα του κεφαλιού και το τράβηγμα των μαλλιών , βρέθηκαν σε περισσότερα από το 60 % των παιδιών.


Πρόστιμα μέχρι 500.000 ευρώ για όποιον καλλιεργεί «μεταλλαγμένα» στην Ελλάδα - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΜΕΤΑΛΛΑΓΜΕΝΑ ΠΡΟΙΟΝΤΑ ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ Πρόστιμα μέχρι 500.000 ευρώ για όποιον καλλιεργεί «μεταλλαγμένα» στην Ελλάδα\ntexnologosgeoponos.gr 11:15 π.μ. ΑΓΡΟΤΙΚΑ ΘΕΜΑΤΑ, ΕΙΔΗΣΕΙΣ, ΕΠΙΛΟΓΕΣ, ΜΕΤΑΛΛΑΓΜΕΝΑ ΠΡΟΙΟΝΤΑ, ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ\nΠρόστιμο ύψους έως και 500.000 ευρώ θα μπορεί να επιβάλλει ο υπουργός Αγροτικής Ανάπτυξης σε όποιον επιχειρήσει να καλλιεργήσει «μεταλλαγμένα» φυτά επί ελληνικού εδάφους.\nΣύμφωνα με σχέδιο νόμου για την απαγόρευση της καλλιέργειας γενετικά τροποποιημένων οργανισμών, το οποίο τέθηκε σήμερα, Τετάρτη, σε διαβούλευση, σε οποιοδήποτε φυσικό ή νομικό πρόσωπο παραβαίνει την απαγόρευση καλλιέργειας γενετικά τροποποιημένων οργανισμών ή εισάγει «μεταλλαγμένους» σπόρους στην Ελλάδα -ανεξάρτητα από ενδεχόμενη\nαστική ή ποινική ευθύνη-, θα επιβάλλεται κατ' αποκοπή πρόστιμο ύψους 100.000 ευρώ το οποίο θα προσαυξάνεται κατά 10.000 ευρώ για κάθε στρέμμα καλλιέργειας έως του ύψους των 500.000 ευρώ. Εφόσον η παράβαση αφορά σε καλλιέργεια «μεταλλαγμένων», θα επιβάλλεται η άμεση καταστροφή της καλλιέργειας από τον καλλιεργητή.\nΗ μισή ΕΕ λέει «όχι» στην καλλιέργεια μεταλλαγμένωνΤα πρόστιμα που θα εισπράττονται θα αποδίδονται στους οργανισμούς τοπικής αυτοδιοίκησης της περιοχής όπου πραγματοποιήθηκε η παράβαση.\nΠρόστιμα μέχρι 500.000 ευρώ για όποιον καλλιεργεί «μεταλλαγμένα» στην Ελλάδα Reviewed by texnologosgeoponos.gr on 11:15 π.μ. Rating: 5\nΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΜΕΤΑΛΛΑΓΜΕΝΑ ΠΡΟΙΟΝΤΑ ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ


Ανδρική φούτερ μπλούζα FRANKLIN & MARSHALL μπλε (1824385) | Collective Online\nΑνδρική φούτερ μπλούζα FRANKLIN & MARSHALL μπλε\nΚωδ. προϊόντος: 1824385.0-001E\nΑνδρική φούτερ μπλούζα FRANKLIN & MARSHALL μπορντό\nΚωδ. προϊόντος: 1824385.0-00Q5\nΑνδρική φούτερ μπλούζα FRANKLIN & MARSHALL σε μπλε χρώμα, με στάμπα μπροστά. Σε ίσια γραμμή, από βαμβακερή σύνθεση, με fleece επένδυση. Έχει μακριά μανίκια και στρογγυλή λαιμόκοψη. Κουκούλα με κορδόνι και τσέπη καγκουρό μπροστά. Λάστιχο ριμπ στις μανσέτες και την βάση.


Αυτό πληρώνετε, όταν αγοράζετε προϊόντα ομορφιάς! – NeNe Boo\nΑυτό πληρώνετε, όταν αγοράζετε προϊόντα ομορφιάς!\nΈχετε αναρωτηθεί ποτέ, γιατί κρέμες με παρόμοια κύρια συστατικά, αλλά από διαφορετικές εταιρείες, έχουν μεγάλη διαφορά κόστους; Μήπως η διαφορά αυτή είναι ανάλογη της αποτελεσματικότητας των εν λόγω προϊόντων;\nΠαλαιότερα υπέθετα ότι τα πολυτελή προϊόντα φροντίδας του δέρματος είναι ανώτερα των φθηνότερων ομολόγων τους και ότι το υψηλότερο κόστος συνεπάγεται ότι είναι πιο αποτελεσματικά και λιγότερο πιθανό να προκαλέσουν ερεθισμούς στο δέρμα. Όμως, όσο περισσότερο ερχόμουν σε επαφή με την κορεάτικη ομορφιά, τόσο περισσότερο αμφισβητούσα αυτή τη λογική.\nΚατά τη διάρκεια της ασχολίας μου με το χώρο της κορεάτικης περιποίησης προσώπου και καλλυντικών, αντιλήφθηκα πως είναι εξ ολοκλήρου δυνατό να βρει κανείς οικονομικά αλλά πολύ αποτελεσματικά προϊόντα ομορφιάς, όπως ορούς, ενυδατικές κρέμες, μάσκες και αντιηλιακά. Ιδιαίτερα στα πλαίσια μιας κουλτούρας όπως η κορεάτικη και μιας ολιστικής αντίληψης για την ομορφιά ως καθημερινής, συστηματικής φροντίδας του εαυτού. Ποια, λοιπόν, είναι η διαφορά ανάμεσα, για παράδειγμα, μιας κρέμας με πράσινο τσάι €20 και μιας παρόμοιας κρέμας πολυτελείας που κοστίζει €100;\nΑναμφίβολα, τα συστατικά παίζουν καθοριστικό ρόλο στο κόστος ενός προϊόντος ομορφιάς - παράγοντες όπως η σπανιότητα, η καθαρότητα, η εξαιρετική ποιότητα και η δυσκολία κατασκευής ενός προϊόντος αυξάνουν το κόστος πώλησης. Πάρτε για παράδειγμα το εκχύλισμα πράσινου τσαγιού. Το εκχύλισμα πράσινου τσαγιού είναι ένα σχετικά κοινό συστατικό, αλλά η καθαρότητα και η ποιότητα του συστατικού μπορεί να αυξήσει το κόστος του προϊόντος κατά πολύ. Παρόμοιες συνθήκες ισχύουν και στο χώρο της διατροφής. Ας πάρουμε ως παράδειγμα μια ντομάτα που μπορούμε να βρούμε σε ένα σάντουιτς αλυσίδας fast food και την ντομάτα που βρίσκουμε στην αγορά ενός τοπικού αγρότη, η οποία έχει αναπτυχθεί οργανικά, σε μια φάρμα που χρησιμοποιεί σύγχρονα μέσα και τεχνικές καλλιέργειας. Οι δύο ντομάτες είναι ίδιες εξωτερικά, αλλά είναι διαφορετικές από άποψη θρεπτικής αξίας, περιβαλλοντικής και δεοντολογικής επίδρασης και γεύσης. Ομοίως, δεν έχουν όλα τα προϊόντα με πράσινο τσάι την ίδια επίδραση στην επιδερμίδα, ούτε προσφέρουν όλα τα προϊόντα με πράσινο τσάι τα αποτελέσματα που υπόσχονται.\nΒέβαια, αυτό δε σημαίνει ότι όλα τα ακριβά προϊόντα χρησιμοποιούν αγνά συστατικά, ούτε ότι όλες οι φθηνές μάρκες χρησιμοποιούν μονάχα φθηνά προϊόντα. Ακόμη, ένα συστατικό μπορεί να είναι φθηνό επειδή είναι παλιό ή άφθονο ή εύκολο στην κατασκευή. Επομένως το φθηνό δεν αντιπροσωπεύει αναγκαστικά την κακή ποιότητα, αν και σε αρκετές περιπτώσεις αυτό είναι που παίρνουμε.\nΗ διατύπωση φόρμουλας ενός προϊόντος μπορεί επίσης να αποτελέσει τεράστιο καθοριστικό παράγοντα στην τιμή του. Είναι πιο ακριβό για μια μάρκα να αναπτύξει μια αποκλειστική, ιδιόκτητη φόρμουλα από ότι να χρησιμοποιήσει μια γενική, έτοιμη φόρμουλα από έναν άλλο κατασκευαστή. Η δημιουργία μιας φόρμουλας είναι εξαιρετικά χρονοβόρα διαδικασία και όσο μεγαλύτερη είναι η καινοτομία, τόσο περισσότερο επηρεάζει την τιμή. Ιδιαίτερα η προσπάθεια εξεύρεσης μιας φόρμουλας για την ενίσχυση της σταθερότητας και της αποτελεσματικότητας ενός συστατικού απαιτεί συχνά περισσότερες πρώτες ύλες, χρόνο ανάπτυξης και έρευνας, επεξεργασία και εξειδικευμένο εξοπλισμό για τη δημιουργία της.\nΜήπως όμως αυτό σημαίνει ότι οι ακριβές μάρκες πολυτελείας για την περιποίηση του δέρματος αξίζουν πάντα; Οχι ακριβώς. Ο χώρος της ομορφιάς δεν ρυθμίζεται από το FDA, πράγμα που σημαίνει ότι κανείς δεν ελέγχει πραγματικά ότι όλα αυτά τα συστατικά και οι προηγμένες φόρμουλες σε ένα προϊόν πολυτελείας για την περιποίηση του δέρματος κάνουν πραγματικά τα μέγιστα για το δέρμα. Αυτό καθιστά εξαιρετικά δύσκολο για τον καταναλωτή να προσδιορίσει πόσο καθαρό και ποιοτικό είναι ένα συστατικό. Με άλλα λόγια, στη λίστα συστατικών ενός προϊόντος θα γίνει αναφορά με τον ίδιο τρόπο ενός εκχυλίσματος πράσινου τσαγιού που είναι εξαιρετικά καθαρισμένο για EGCG (ισχυρό αντιοξειδωτικό) με το πράσινο τσάι που πίνουμε.\nΕπιπλέον, τα συστατικά υψηλής ποιότητας και οι μοναδικές φόρμουλες δεν αξίζουν πραγματικά τον κόπο αν το προϊόν δεν είναι πιο αποτελεσματικό από τις οικονομικότερες εναλλακτικές επιλογές και δεν ικανοποιούν μια πραγματική ανάγκη. Δυστυχώς, δεν υπάρχει εύκολος τρόπος να διαπιστωθεί εάν η πραγματική αξία ενός προϊόντος περιποίησης του δέρματος είναι ανάλογη με την τιμή του.\nΑναμφισβήτητα υπάρχουν οικονομικά προϊόντα τα οποία προσφέρουν ότι υπόσχονται και βελτιώνουν τη γενικότερη εικόνα του προσώπου. Όπως επίσης υπάρχουν πολλά προϊόντα περιποίησης της επιδερμίδας που είναι ακριβά λόγω του ότι είναι πλούσια σε συστατικά υψηλής ποιότητας. Ως εκ τούτου, ποτέ μην επιλέγετε ένα προϊόν με βάση τη δημοτικότητα ή την τιμή του και σε καμία περίπτωση μη θεωρήσετε δεδομένο ότι όλα τα προϊόντα είναι εξίσου αποτελεσματικά.\nΓια να διαπιστώσετε εάν ένα προϊόν είναι κατάλληλο για εσάς, προσωπικά θα σας πρότεινα - προτού αγοράσετε το προϊόν - να επισκεφθείτε τη σελίδα της εταιρείας και να ενημερωθείτε για την πολιτική και τις πρακτικές που ακολουθεί. Παράλληλα, διαβάστε ή παρακολουθήστε κριτικές από ειδικούς και μη, σχετικά με την αποτελεσματικότητα του συγκεκριμένου προϊόντος και τη γενικότερη εικόνα της εταιρείας που το παράγει. Τέλος, να ελέγχετε πάντοτε τη λίστα συστατικών για βλαβερά συστατικά και για την ποσότητα των κύριων (ενεργών) συστατικών που έχει το προϊόν (τα συστατικά παρατίθενται κατά φθίνουσα σειρά με βάση την ποσότητά τους στο εν λόγω προϊόν).\nΕλπίζω να σας βοήθησε το άρθρο αυτό. Σε επόμενο άρθρο θα αναλύσω τους τρόπους ελέγχου της ποιότητας ενός προϊόντος. Εάν έχετε οποιαδήποτε απορία ή θέλετε να σχολιάσετε κάποιο προϊόν που σας έκανε εντύπωση, γράψτε μου κάτω στα σχόλια. Σας χαιρετώ! Saranghae!


Δημοσίευση από Vassilis Perantzakis στις 5:33 μ.μ. 2 σχόλια:\nΔημοσίευση από Vassilis Perantzakis στις 11:26 π.μ. 6 σχόλια:\nΔημοσίευση από Vassilis Perantzakis στις 11:06 μ.μ. 2 σχόλια:\nΔημοσίευση από Vassilis Perantzakis στις 3:34 μ.μ. 3 σχόλια:\nΑπό τη στιγμή που οι εμπορικές συμφωνίες κυρίως λαμβάνουν υπόψιν τους τις πολυεθνικές επιχειρήσεις, οι μικρές και μεσαίες εταιρίες σπάνια ωφελούνται· Οι μικρομεσαίες επιχειρήσεις απομακρύνονται από την αγορά αυξητικά. Αυτό θέλουμε να το αλλάξουμε\nΔημοσίευση από Vassilis Perantzakis στις 4:05 μ.μ. Δεν υπάρχουν σχόλια:


Πινάκιο - Φρέσκιες ειδήσεις... επί πίνακι!: Από το γήπεδο στην Αγχόνη\nΟ Ελληνικός Αθλητικός Σύλλογος «Πόντος» κατέχει ιδιαίτερη θέση μεταξύ των συλλόγων εξαιτίας της ιδιαιτερότητας του χαρακτήρα του, αφού συγκροτήθηκε στο πλαίσιο ενός σχολείου και ταυτόχρονα εργάστηκε για την ταυτότητα των μελών του. Στις τελευταίες εκλογές που έγιναν το Μάιο του 1920 στο αξίωμα προέδρου αναδείχθηκε ο καθηγητής Δ. Θεοχαρίδης, στη θέση του αντιπροέδρου ο Χαράλαμπος Ευσταθιάδης, γραμματέας ο Αναστάσιος Παυλίδης, ταμίας ο Συμεών Ανανιάδης, και υπεύθυνος για το αθλητικό τμήμα ο Γρηγόριος Τσακάλωφ. Όλοι τους 8 μήνες αργότερα θα συλλαμβανόταν από τους Τούρκους, και με εξαίρεση τον Τσακάλωφ ο οποίος ήταν Ρώσος πολίτης, θα δολοφονούνταν στην Αμάσεια το καλοκαίρι και το φθινόπωρο του 1921. Σημαντικό μέλος και αθλητής του Συλλόγου ήταν ο Συμεών Ανανιάδης.\nΑπό τον Ιανουάριο του 1921 υπήρχαν πληροφορίες ότι οι Τούρκοι θα κινούνταν προς την εξόντωση των Ελλήνων και στις 12 Φεβρουαρίου 1921 οι Τούρκοι περικύκλωσαν το «Ανατόλια». Αρχικά έψαχναν για όπλα και εκρηκτικά και στη συνέχεια αφού δε βρήκαν τίποτα κατευθύνθηκαν στο γραφείο του προέδρου του Κολλεγίου Γ. Γουάιτ. Εκεί οι Τούρκοι είδαν δύο χάρτες που απεικόνιζαν την περιοχή του Πόντου, σύμφωνα με τους αρχαίους Έλληνες και τους Ρωμαίους. Η εύρεση των χαρτών οδήγησε τους Τούρκους να ζητήσουν να δουν τη βιβλιοθήκη του συλλόγου «Πόντος». Στη βιβλιοθήκη υπήρχαν εκατοντάδες βιβλία στην ελληνική και ειδικότερα στην αρχαιοελληνική γλώσσα, έργα κλασσικών συγγραφέων τυπωμένα τα περισσότερα στην Αθήνα. Ανάμεσά τους βρήκαν και ένα σημειωματάριο με τις δραστηριότητες του Συλλόγου, το οποίο θεωρήθηκε «επαναστατικό».\nΗ φωτογραφία του ποδοσφαιρικού τμήματος του Συλλόγου, ερέθισε ακόμη περισσότερο τους Τούρκους. Οι αθλητές της ποδοσφαιρικής ομάδας «Πόντος» είχαν άσπρες και μπλε οριζόντιες ρίγες και το γράμμα «Π» στο στήθος. Το βράδυ της ίδιας μέρας ο Συμεών Ανανιάδης ο οποίος ήταν παρών κατά τη διάρκεια της εφόδου των κεμαλικών στη βιβλιοθήκη του Συλλόγου, μίλησε με τον Κουζινό, λέγοντάς του πόσο δύσκολα είναι τα πράγματα. Όπως είπε ο Ανανιάδης «αυτό είναι το τέλος». Λίγο πριν τις 12 το βράδυ τα μέλη του διοικητικού συμβουλίου του συλλόγου κατευθύνθηκαν στο γραφείο του προέδρου του Κολλεγίου, όπου έγινε η σύλληψή τους από τους Τούρκους. Στην συνέχεια θα οδηγηθούν στην Αμάσεια όπου με ψευδείς κατηγορίες καταδικάστηκαν σε θάνατο μαζί με τις πιο σημαντικές προσωπικότητες του Ελληνισμού.\nΗ συμβολή του Συλλόγου είναι τεράστια και αποτελεί πραγματικά μία εξαιρετική στιγμή όταν Έλληνες που ζουν σε όλο τον κόσμο, τιμούν τα μέλη του συλλόγου, θύματα της Γενοκτονίας.\nΤο Δεκέμβριο του 2008 η Ποντιακή αδελφότητα Αδελαίδας Αυστραλίας και η ποδοσφαιρική του ομάδα «Ποντιακοί Αετοί» διοργάνωσαν αγώνα με επίλεκτους ποδοσφαιριστές της Μελβούρνης, προς τιμήν των θυμάτων του Συλλόγου. Η ομάδα των Ποντιακών Αετών φόρεσε πιστά αντίγραφα της στολής του συλλόγου «Πόντος». Αντίστοιχο ποδοσφαιρικό παιχνίδι έγινε στις 12 Μαΐου 2009, με αντίπαλους τους παλαίμαχους διεθνείς ποδοσφαιριστές του Πανελληνίου Συνδέσμου Αμειβομένων Ποδοσφαιριστών και τους παλαίμαχους της Καβάλας. Εδώ αντίγραφα της φανέλας του «Πόντος» φόρεσαν οι παλαίμαχοι της Καβάλας. Αντίστοιχες ποδοσφαιρικές συναντήσεις στη μνήμη των μελών του Συλλόγου "Πόντος" έγιναν στην Κατερίνη, στις Σέρρες, στο Βερολίνο.\nΑναρτήθηκε από Λευτέρης Θεοδωρακόπουλος στις 1:21 μ.μ.\nΕτικέτες Αθλητικός Σύλλογος Μερζιφούντας Πόντος, politismos


aylogyros news: «ΡΟΖΑ η ωραία θυμωμένη»… στο γραφείο της Κάλλης\n«ΡΟΖΑ η ωραία θυμωμένη»… στο γραφείο της Κάλλης\nΗ Ρόζα είναι ένα παιδί όπως όλα τα’ άλλα θα έλεγε κανείς. Κάποιος άλλος;...\nόπως οι γονείς της, θα την θεωρήσουν ότι είναι διαφορετική. Αυτό γιατί δεν της αρέσουν τα φουστάνια, το μπαλέτο, τα λούτρινα , οι κούκλες, αλλά σε αντίθεση τρελαίνεται να φορά τζιν, αθλητικά, να παίζει ποδόσφαιρο και με τα αυτοκινητάκια!\nΘυμώνει, θυμώνει πολύ με τους γονείς της που δεν την καταλαβαίνουν, με τα αγόρια που δε την δέχονται στο παιχνίδι τους και με τις φίλες της που δε θέλει να παίζει μαζί τους με κοριτσίστηκα παιχνίδια!\nΚι έτσι ανεβαίνει στο ποδήλατο, παίρνει μια παλιά μπάλα και τρέχει στο κοντινό πάρκο. Κάπως έτσι ξεκίνησαν όλα και άλλαξαν όλα… Εκεί γνωρίζει το Φίλιππο, τον Έρβιν και την Ντρίτα και το παιχνίδι ξεκινά… Είναι η πρώτη φορά που κάποιοι την αποδέχονται, που παίζουν χωρίς να λογαριάζουν αν είναι για αγόρια ή κορίτσια; Τι πάει να πει αυτό; Το παιχνίδι είναι για όλους!\nΜαζί με την Ντρίτα, με θέληση, πείσμα και αποφασιστικότητα διοργανώνουν έναν φιλικό αγώνα ποδοσφαίρου μόνο για κορίτσια. Πόσες θα πείσουν για να φτιαχτεί η ομάδα; Θα τα καταφέρουν; Ποιος είναι ο σκοπός τους; Θα τον πετύχουν;\nΤο νέο βιβλίο του Κώστα Μάνου «ΡΟΖΑ η ωραία θυμωμένη» σε εικόνες Σοφίας Παπαδοπούλου που κυκλοφορεί από τις εκδόσεις Μεταίχμιο ανήκει στη σειρά «ιστορίες που ζει δυνατά», από οχτώ χρονών και πάνω. Ένα βιβλίο που απευθύνεται σε όσους αποδέχονται τη δική τους διαφορετικότητα αλλά και των άλλων,. Σε όσους θέλουν να ανήκουν κάπου ή απλά να εκφραστούν, αλλά κυρίως σ’ εκείνους που θέλουν να ζουν δυνατά.\nΤο πείσμα, η επιμονή, η θέληση και αη ομαδικότητα, βοηθά αρκετές φορές στο να πείσεις κάποιον γι ‘αυτό που θέλεις πραγματικά. Τη διαφορετικότητα δεν μπορούν αρκετοί να την αποδεχτούν γιατί ίσως δεν έχουν την δύναμη να την κατανοήσουν.\nΌλες αυτές οι έννοιες περνούν μέσα από την Ρόζα, την ηρωίδα του βιβλίου που εύκολα ο μικρός αναγνώστης ταυτίζεται μαζί της. Γιατί πλέον στις μέρες μας αρκετά κορίτσια λατρεύουν το ποδόσφαιρο και είναι καλές σ’ αυτό, παίζουν αυτοκινητάκια ή άλλα «αγορίστικα» που θα έλεγε κανείς. Αυτό κα ,όνο δεν τα κάνει «αγοροκόριτσα» που συνήθως τα αποκαλούν.\nΓιατί να βάζουμε ταμπέλες, τίτλους και ρόλους σε ανθρώπους γιατί έτσι βολεύει πιθανόν κάποιους άλλους;


Και τώρα, καλημέρα σας, ας έρθουμε στον κόφτη και στο χρέος. Ο κόφτης δεν είναι κάτι καινούργιο. Τον έβαλαν στο τραπέζι οι τύραννοι δανειστές από το 2012. Και επανήλθε το 2014. Το ερώτημα τότε ήταν, αν ο κόφτης θα είναι τρίμηνος ή ετήσιος. Καθώς και αν ο χειριστής του θα ήταν ξένος ...\nγκαουλάιτερ ήεγχώριος σμπίρος. Το θέμα\nγια όσους είχαν συναίσθηση τι σημαίνει επιτροπεία στο κάθε ένα υπουργείο ξεχωριστά (όπως και στον Προϋπολογισμόν όλον μαζί) είχε προκαλέσειφρίκη - όχι όμως και σάλο στην κοινωνία, διότι η προπαγάνδα, όπως σήμερα έτσι και τότε, έκανε καλά τη δουλειά της.\nΒραχεία η μνήμη, άλλωστε πυκνές έκτοτε οι εξελίξεις, το θέμα «ξεχάσθηκε», όμως η Ενωση δεν ξεχνά ποτέ κι έτσι ο κόφτης επανήλθε τώρα στο προσκήνιο. Και δεν θα μπορούσε να γίνει αλλιώς. Διότι η Ενωση κυβερνά διά των τετελεσμένων που δημιουργεί. Για την Ενωση, οι πράξεις της είναι νόμοι για τις επόμενες πράξεις της.\nΣυνεπώς ο κόφτης που εμφανίσθηκε επί ημερών Σαμαρά, επί Τσίπραλαμβάνει σάρκα και οστά (αλλοίμονο στις σάρκες και στα οστά τα δικά μας). Ο κόφτης ήρθε για να μείνει, ο πάγκος του χασάπη έχει στηθεί, και ο κόφτης δεν θα μείνει αδρανής, όπως (...αυταπατώμενος πάλι!) ισχυρίζεται ο κ. Τσίπρας. Αντιθέτως, θα δουλέψει φουλ, όπως η σπάθη του Δαμοκλή, και ανηλεώς, ως άλλη «μάστιξ του Θεού» στα χέρια του Τζένγκις Χαν. Γιατί; διότι\nΤο 2019, το πρωτογενές πλεόνασμα θα πρέπει να έχει φθάσει το 3,5%!!!Κάθε επιμέρους αποτυχία σε αυτή τη διαδρομή θα ενεργοποιεί τον κόφτη. Και κάθετελική αποτυχία θα συνεπάγεται νέα μέτρα! Συνυπολογίστε ότι το 2023 η Ελλάδα θα πρέπει να πληρώσει για τα δάνειά της 33,5 δισ.!! Κι αμέσως μετά, το 2024, γύρω στα 30 δισ. Το πράγμα είναι αδύνατον. Σε βάθος\nνα σημειώσουμε ότι τα λεγόμενα του κ. Σόιμπλε σπανίως αποτελούν «οιωνούς», αλλά πάντα συνιστούν διαταγές. Σύμφωνες άλλωστε με τις έως τώρααποφάσεις της Ενωσης.\nΟμως, η κυβέρνηση ισχυρίζεται άλλα. Λέει ότι στις 24 Μαΐου οι δανειστές θα δεσμευτούν απέναντί μας με νέες συνθήκες για το χρέος και την αποπληρωμή του. Μάλιστα ο κ. Δραγασάκης, ομιλώντας προ ημερών στον «Αλφα», γείωσε κάθε πιθανή προπαγάνδα επ’ αυτού του θέματος, λέγοντας ότι για το χρέος υποσχέσεις έχουμε πάρει ήδη από το 2012, μένει τώρα, στις 24 του μηνός, να πάρουμε απτές διευθετήσεις απ’ τους εταίρους μας.\nΥπάρχουν δύο εκδοχές: ή ο κ. Δραγασάκης κυριολεκτεί -βάζοντας τον πήχυ για τον κ. Τσίπρα ψηλά (γιατί άραγε;)- ή απλώς εννοεί κι αυτός ότι στις 24 Μαΐου θα εξασφαλίσουμε (και πάλι) μόνον υποσχέσεις. Σε αυτήν την περίπτωση η 24η Μαΐου θα είναι για τον κ. Τσίπρα οι δικές του Ειδοί του Μαρτίου. Ομως μάλλον δεν θα γίνει έτσι, διότι\nΟ κ. Τσίπρας πανηγύρισε για τον κόφτη λες κι έφερε τη σεισάχθεια. Δεν θα διστάσει να πανηγυρίσει είτε για μια διευθέτηση του χρέους (που θα κραταιώνει τη σκλαβιά της χώρας για πολλές δεκαετίες), είτε για την εκμαίευση υποσχέσεων και πάλι, πλην όμως με τη συνοδεία κάποιων διευκολύνσεων (επωφελών και για τους Δανειστές).\nΟ άνθρωπος που έχει κάνει το ψέμα ψ-αίμα, κάθε πόνο που προκαλεί η πολιτική του τον παρουσιάζει ως κινδυνολογία των θυμάτων του. Μέχρι εκεί της κόβει της προπαγάνδας. Ομως αυτή η τέχνη του ψέματος και του ψαίματος δεν μπορεί να ξεγελά τους πάντες για πάντα και για όλα...


Σταματόπουλος: «Μπορεί και πρέπει να σωθεί η Ορεστιάδα»\nΤο παιχνίδι απέναντι στον Ηρακλή Χαλκίδας αποτελεί μία από τις τελευταίες της Ορεστιάδας για να ανακάμψει.\nΙκανοποίησε ο Νας στο φιλικό με τον Εθνικό\nΟ νέος διαγώνιος της Ορεστιάδας, Στεφεν Νας ικανοποίησε στο ανεπίσημο ντεμπούτο του παρά το γεγονός ότι η Ορεστιάδα ηττήθηκε με 2-1 (24-26, 25-22, 25-16) από τον Εθνικό στην Αλεξανδρούπολη.\nΣτην Αλεξανδρούπολη ο Νας\nΟ Στέφεν Νας βρίσκεται από την Τετάρτη στη Θράκη και απόψε θα είναι παρών στο γήπεδο της Αλεξανδρούπολης, προκειμένου\nΟ «μπόμπερ» Στέφεν Νας στην Ορεστιάδα (videos)\nΜια μεγάλη μεταγραφή πραγματοποίησε η Ορεστιάδα που απέκτησε τον διαγώνιο Στέφεν Νας. Οι ακρίτες παίζουν τα «ρέστα» και ψάχνουν την ανάκαμψη πρόσωπο ενός Καναδού με... πασίγνωστο επίθετο.\nΟ Φοίνικας στην 4άδα, 3-0 την Ορεστιάδα\nΟ Φοίνικας Σύρου πέρασε με 3-0 από την Ορεστιάδα σε αγώνα για την 14η αγωνιστική της VolleyLeague.\nΣταματόπουλος: «Όλα τα παιδιά το παλεύουν»\nΗ Ορεστιάδα υποδέχεται τον Φοίνικα Σύρου και ο Μπάμπης Σταματόπουλος δήλωσε:\nΝα μπει τετράδα μέσω... Ορεστιάδας ο Φοίνικας\nΜε στόχο τη πρώτη νίκη της σεζόν υποδέχεται αύριο η Ορεστιάδα τον Φοίνικα Σύρου ώστε να αναπτερώσει τις ελπίδες για παραμονή στην κατηγορία. Ο Φοίνικας θέλει να συνεχίσει την άνοδο του για την κατάληψη της 4ης θέσης (14η αγωνιστική, 21/1, 18.00, Διαιτητές: Βασιλειάδης, Αβραμίδης).\nΣταματόπουλος: «Δεν πιάσαμε μπάλα, είμαστε χωρίς διαγώνιο»\nΟ προπονητής της Ορεστιάδας Μπάμπης Σταματόπουλος δήλωσε ενόψει του αγώνα με τον ΠΑΟΚ\nΣταματόπουλος: «Η ομάδα θέλει στήριξη και υπομονή»\nΗ Ορεστιάδα ηττήθηκε από τον Ηρακλή στο ντεμπούτο του Μπάμπη Σταματόπουλου στον πάγκο ο οποίος δήλωσε:\n«Έσπασε τον πάγο» χωρίς ξένους ο Ηρακλής, 3-1 την Ορεστιάδα\nΜε βασικούς τους Στεφανίδη, Ηλία και Τζιουμάκα ο Ηρακλής νίκησε στην «παγωμένη» Ορεστιάδα την τοπική ομάδα με 3-1 σετ και κρατήθηκε στα υψηλά πατώματα της Volley League. Μια σημαντική πρώτη νίκη για τον γηραιό στο 2017 που ψάχνει να βρει τον... βηματισμό του μετά τις σημαντικές απώλειες παικτών.\nΈβγαλε δελτίο ο Λέσκοφ, επέστρεψε ο Καρασαββίδης\nΗ Ορεστιάδα θα αγωνιστεί κόντρα στον Ηρακλή με τον Μολδαβό πασαδόρο Μαρίν Λέσκοφ.\nΜε Σταματόπουλο και... Στοϊλούδη η Ορεστιάδα, αποδυναμώθηκε ο Ηρακλής\nΤο νέο ΔΣ της Ορεστιάδας: «Η ομάδα να βρει τον εαυτό της» (video)\nΠραγματοποιήθηκε η πρώτη συνέντευξη Τύπου του νέου ΔΣ της Ορεστιάδας. Ομιλιτές ήταν ο Δήμαρχος Μαυρίδης Βασίλης και οι Αρχοντίδης Αρχοντής, Χατζηπαναγιώτου Αθηνόδωρος, Πετρόπουλος Σωτήρης , Σκαρλατίδης Αθανάσιος, Καμίδης Αθανάσιος. Όλοι τους υποσχέθηκαν ότι θα κάνουν μια μεγάλη προσπάθεια για να σώσουν την ιστορική ομάδα που βρέθηκε στο χείλος του γκρεμού. Επίσης ζήτησαν την βοήθεια του φίλαθλου κόσμου της πόλης που είναι όπως πρόσθεσαν ότι πιο σημαντικό χρειάζεται η ομάδα σε όλους τους τομείς.\nO Λέσκοφ στην Ορεστιάδα με -16\nΣτην Ορεστιάδα βρίσκεται και προπονείται ο πασαδόρος της εθνικής Μολδαβίας


Μάχη μεταξύ Μαλά και Παπαδόπουλου για δεύτερη θέση μεγάλο προβάδισμα Αναστασιάδη | Greek News Greek News\nJanuary 20th, 2018 Top Story 3, ΕΛΛΑΔΑ, ΗΠΑ - ΚΟΣΜΟΣ, ΚΥΠΡΟΣ, ΟΜΟΓΕΝΕΙΑ 0 comments 1291\nΛευκωσία.- (GreekNewsOnline, ΑΠΕ, ΚΥΠΕ)\nΣκληρή μάχη για το ποιος θα αναδειχθεί στη δεύτερη θέση, για να αντιμετωπίσει στο δεύτερο γύρο των προεδρικών εκλογών το προπορευόμενο με μεγάλη διαφορά απερχόμενο πρόεδρο της Κύπρου, Νίκο Αναστασιάδη, δίνουν οι υποψήφιοι Σταύρος Μαλλάς και Νικόλας Παπαδόπουλος, σύμφωνα με όλες τις δημοσκοπήσεις που είδαν το φως της δημοσιότητας για τις προεδρικές εκλογές της Κυριακής 28 Ιανουαρίου.\nΤο εκλογικό κέντρο της Νέας Υόρκης θα λειτουργήσει εκλογικό κέντρο στο Γενικό Προξενείο της Κύπρου (13 East 40th Street, New York).\nΤη μάχη που θα δοθεί στην κάλπη ψήφο με ψήφο, για τον υποψήφιο που θα βρεθεί απέναντι στον Νίκο Αναστασιάδη, , αναδεικνύει η δημοσκόπηση την οποία παρουσίασε το βράδυ της Παρασκευής ο ΑΝΤ1.\nΝτέρμπι «φωτιά» μεταξύ Σταύρου Μαλά και Νικόλα Παπαδόπουλου βγάζει η δημοσκόπηση του ΡΙΚ. Η δημοσκόπηση διατηρεί στην πρώτη θέση της κούρσας των προεδρικών εκλογών τον Νίκο Αναστασιάδη, με προβάδισμα εννέα μονάδων από τον δεύτερο Σταύρο Μαλά, ο οποίος προηγείται σύμφωνα με τη δημοσκόπηση, του βασικού του αντιπάλου, Νικόλα Παπαδόπουλου, κατά δύο μονάδες.\nΆνοδο στα ποσοστά του βλέπει και ο Χρίστος Χρίστου, κατά μισή μονάδα.\nΑναλυτικά η αδιευκρίνιστη ψήφος: Νίκος Αναστασιάδης 27%, Σταύρος Μαλάς εξασφαλίζει 16%, Νικόλας Παπαδόπουλος 14%, Χρίστος Χρίστου 4,5% και Γιώργος Λιλλήκας 2%. Οι άλλοι υποψήφιοι συγκεντρώνουν 0,5%. Το ποσοστό όσων δεν έχουν αποφασίσει ανέρχεται στο 18% και η αποχή στο 11%. Ποσοστό 7% δηλώνει ότι δεν απαντά.\nΣτη διευκρινισμένη ψήφο ο Νίκος Αναστασιάδης παρουσιάζεται να εξασφαλίζει ποσοστό 42% με απόκλιση συν/πλην 4%. Ο Σταύρος Μαλάς ποσοστό 25% και απόκλιση συν/πλην 3%. Ο Νικόλας Παπαδόπουλος 22% με απόκλιση συν/πλην 3%. Ο πρόεδρος του ΕΛΑΜ ποσοστό 7% με απόκλιση συν/πλην 2% και ο Γιώργος Λιλλήκας ποσοστό 3% με απόκλιση 1%.\nΚαι στα δύο σενάρια του δευτέρου γύρου, νικητής αναδεικνύεται ο Νίκος Αναστασιάδης. Ο σημερινός Πρόεδρος κερδίζει τον Σταύρο Μαλά με ποσοστό 42% έναντι 24% του δευτέρου, ενώ στο σενάριο να βρεθεί αντιμέτωπος με τον Νικόλα Παπαδόπουλο, κερδίζει ο πρώτος με ποσοστό 39% έναντι 25% του δεύτερου.\nΣτο σενάριο να βρεθούν αντιμέτωποι στον δεύτερο γύρο οι Νικόλας Παπαδόπουλος και Σταύρος Μαλάς, επικρατεί ο πρώτος με μια μονάδα διαφορά.\nΣε ερώτημα για το ποιον θεωρούν καλύτερο Πρόεδρο της Κυπριακής Δημοκρατίας, μετά τον Μακάριο, ο Γλαύκος Κληρίδης αναδεικνύεται ο καλύτερος Πρόεδρος με ποσοστό 32%. Ο Τάσσος Παπαδόπουλος ακολουθεί με ποσοστό 26%, ο Γιώργος Βασιλείου με 15%, ο Νίκος Αναστασιάδης συγκεντρώνει το ισχνό 3% μία μονάδα πάνω από τον Δημήτρη Χριστόφια.\nΟι ψηφοφόροι του λεγόμενου «ενδιάμεσου χώρου», φαίνεται να μην ακολουθούν πλήρως τις ηγεσίες τους, σύμφωνα με τη δημοσκόπηση του ΡΙΚ.\n) η εταιρεία CYMAR.\nΣτη δημοσκόπηση διαφαίνεται πως το 41% θέλει σίγουρα μία συμβιβαστική λύση επανένωσης και το 12% μάλλον μία συμβιβαστική λύση επανένωσης. Το 22% των ερωτηθέντων θέλουν να μείνουν τα πράγματα ως έχουν, ενώ το 11%, μάλλον να παραμείνουν τα πράγματα ως έχουν. Το 12% δεν επιλέγει, ούτε τον συμβιβασμό, αλλά ούτε να μείνουν τα πράγματα ως έχουν.\nΣτα δύο μεγάλα κόμματα (ΔΗΣΥ και ΑΚΕΛ) φαίνεται η πλειοψηφία των ψηφοφόρων του Νίκου Αναστασιάδη (υποστηρίζεται από ΔΗΣΥ) και του Σταύρου Μαλά (υποστηρίζεται από ΑΚΕΛ) να συμπορεύονται με τις θέσεις των ηγεσιών τους. Στον ΔΗΣΥ το 66% ζητά να βρεθεί μία συμβιβαστική λύση και το 23% να μείνουν τα πράγματα ως έχουν. Στο ΑΚΕΛ η συμβιβαστική λύση επανένωσης συγκεντρώνει το 73%, ενώ το 21% θέλει να μείνουν τα πράγματα ως έχουν.\nΣτον «ενδιάμεσο χώρο», ενδιαφέρον διαφαίνεται στο ότι, παρά τη σκληρή γραμμή κάποιων κομμάτων στο Κυπριακό, οι ψηφοφόροι διαφοροποιούνται . Ενδεικτικά, στο ΔΗΚΟ, το οποίο υποστηρίζει την υποψηφιότητα του προέδρου του, Νικόλα Παπαδόπουλου, το 40% ζητά συμβιβαστική λύση, ενώ το 45% να μείνουν τα πράγματα ως έχουν.\nΣτην περίπτωση της ΕΔΕΚ (η οποία υποστηρίζει τον Ν. Παπαδόπουλο), η οποία τάσσεται ενάντια στη λύση της διζωνικής, δικοινοτικής ομοσπονδίας, η συμβιβαστική λύση συγκεντρώνει το 41%, ενώ το 43% επιθυμεί να μείνουν τα πράγματα ως έχουν. Το μεγαλύτερο ενδιαφέρον έχει η περίπτωση της «Αλληλεγγύης» και των Οικολόγων, που στηρίζουν Ν. Παπαδόπουλο, αλλά και του Εθνικού Λαϊκού Μετώπου (ΕΛΑΜ) , που αυτοπροσδιορίζεται ως εθνικιστικό και διεκδικεί τις εκλογές με τον πρόεδρο του, Χρίστο Χρίστου. Στα κόμματα αυτά, αν και οι ηγεσίες κρατούν σκληρή γραμμή, οι ψηφοφόροι τους τους διαφοροποιούνται. Στο Κίνημα «Αλληλεγγύη» το 50% θέλει να παραμείνουν τα πράγματα ως έχουν, ενώ το 30% θέλει συμβιβαστική λύση. Στους Οικολόγους το 63% θέλει συμβιβαστική λύση, ενώ μόλις το 19% θέλει να μείνουν τα πράγματα ως έχουν.\nΟι ψηφοφόροι του ΕΛΑΜ, το οποίο είναι κατά της διζωνικής δικοινοτικής ομοσπονδίας, το 45% των ψηφοφόρων θέλει να μείνουν τα πράγματα ως έχουν και το 35% συμβιβαστική λύση.\nΣτην «Συμμαχία Πολιτών» που διεκδικεί τις εκλογές με τον πρόεδρο της, Γιώργο Λιλλήκα, το 14% θέλει συμβιβαστική λύση, ενώ το 71% θέλει να μείνουν τα πράγματα ως έχουν.\nΠάντως, ιδιαίτερα απαισιόδοξοι φαίνονται οι πολίτες σε ό,τι αφορά την πιθανότητα επίλυσης του Κυπριακού, αφού το 59% δεν θεωρεί καθόλου πιθανό το ενδεχόμενο επίλυσής του στους επόμενους μήνες και το 27% όχι και τόσο πιθανό. Μόλις το 9% των ερωτηθέντων το θεωρεί αρκετά πιθανό και το 3% πολύ πιθανό.\nNext article Third International Leadership Mission of Greek and Jewish American Organizations concluded\nPrevious article Anastasiades leads all polls; tight race for second place


GRUNLAND Shoes, Accessories - Δωρεάν Αποστολή | Spartoo.gr\n: 981 προϊόντα\n36,90 € 23,73 €\n55,90 € 35,50 €\n59,90 € 30,74 €\n79,00 € 41,25 €\nMalva 40 Sara\nGrünland : μια αναφορά στην άνεση και την ποιότητα\nΗ αγορά υποδημάτων στην Ιταλία είδε την μάρκα Grünland να εμφανίζεται πριν από περισσότερα από 60 χρόνια. Από τη δημιουργία της, αυτή η μάρκα προσφέρει άνεση και ποιότητα με τα παπούτσια που κατασκευάζονται εξ ολοκλήρου από φυσικά υλικά. Χάρη στην πλειοψηφία του ιταλικού κοινού για τα προϊόντα της, η Grünland επιθυμεί να εξάγει στο εξωτερικό και να γοητεύσει τους νέους πελάτες. Ξαφνικά διατίθεται στο εμπόριο μέσω 1.600 καταστημάτων, η ιταλική μάρκα ξεκινά τη διεθνή επέκτασή της. Προτείνει μια γκάμα για γυναίκες, άνδρες και παιδιά ώστε να επωφεληθεί ολόκληρη η οικογένεια από την άνεση των παπουτσιών της.\nΤο Spartoo.gr είναι γεμάτο από χιλιάδες μοντέλα υποδημάτων που ταιριάζουν σε όλα τα είδη ρούχων που θέλετε να φορέσετε. Αθλητικά παπούτσια, γόβες, μπαλαρίνες, σανδάλια και πέδιλα ακόμα και μποτίνια και μπότες σας περιμένουν. Κάντε την επιλογή σας μέσα από τις 4000 καλύτερες μάρκες με παπούτσια πόλης Carlington ή μπότες Timberland.\nΠαπούτσια, ρούχα, τσάντες και αξεσουάρ\nΕκτός από τη συλλογή παπουτσιών που μπορούμε να σας προσφέρουμε, μη διστάσετε να δείτε τα είδη ένδυσης και τις όμορφες τσάντες διαθέσιμα στο ηλεκτρονικό μας κατάστημα. Οι πιο περιποιημένες θα θελήσουν να ολοκληρώσουν το ντύσιμό τους με αξεσουάρ μόδας πολύ μοδάτα.


ΜΥΤΙΚΑΣ PRESS: Αλλαγές στο πρόγραμμα της "Εναρμόνισης Οικογενειακής και Επαγγελματικής Ζωής". Καταστροφικές οι συνέπειες των αλλαγών σύμφωνα με την ΠΑΣΕΚΔΑΠ.\nΤην 24η Ιουνίου δημοσιεύτηκε το ΦΕΚ 1850 Β της Κ.Υ.Α. με τις αλλαγές στο πρόγραμμα της «Εναρμόνισης Οικογενειακής και Επαγγελματικής Ζωής» για το 2016 - 2017. Ο Υπουργός Εσωτερικών, κ. Κουρουμπλής, δήλωσε μία μέρα πριν στη Βουλή, απαντώντας σε ερώτηση Βουλευτή για το θέμα: «εγώ, νομίζω ότι έγινε ένας πολύ χρήσιμος και πολύ δημιουργικός διάλογος και αποτέλεσμα αυτού του διαλόγου ήταν να πάμε σε ένα νέο σύστημα, πιο δίκαιο, πιο δημοκρατικό, πιο κοινωνικό, πιο αντιγραφειοκρατικό…».\nΗ πραγματικότητα δεν είναι ακριβώς έτσι. Το νέο σύστημα δεν προέκυψε ούτε από δημιουργικό διάλογο, ούτε διαμορφώθηκε στις συναντήσεις με τους εμπλεκόμενους φορείς. Το νέο σύστημα ετοιμάστηκε από την Ειδική Γραμματεία Διαχείρισης Τομεακών Ε.Π. του Υπουργείου Οικονομίας και απλά παρουσιάστηκε στους φορείς σε διάφορες συσκέψεις. Σε εμάς παρουσιάστηκε στην διυπουργική σύσκεψη της 14ης Ιουνίου 2016 στην ποία συμμετείχαν τα Υπουργεία Οικονομίας, Εσωτερικών και Εργασίας, η ΕΕΤΑΑ, εκπρόσωποι των Ιδιοκτητών Ιδιωτικών Σταθμών και ο ΠΑΣΕΚΔΑΠ. Εκεί διαπιστώθηκαν και αναδείχθηκαν από εμάς τα αρνητικά του νέου συστήματος και κατατέθηκαν προτάσεις διόρθωσης αυτών. Στην Κ.Υ.Α. που δημοσιεύτηκε χτες δεν εμπεριέχεται καμία από τις βελτιωτικές προτάσεις μας ενώ διατηρήθηκαν διατάξεις οι οποίες θα αποδειχτούν καταστροφικές κατά την εφαρμογή του νέου συστήματος.\nΟ «διάλογος», λοιπόν, για το νέο σύστημα στην ουσία έγινε αφού είχαν ληφθεί όλες οι αποφάσεις και είχε τη μορφή ενημέρωσης των φορέων και όχι διαλόγου.\nΤην 24η Ιουνίου, λίγες ώρες πριν δημοσιευτεί η Κ.Υ.Α., ξεκίνησε ο διάλογος για τα επιμέρους στοιχεία που θα αναφέρονται στην Πρόσκληση της Ε.Ε.Τ.Α.Α. Α.Ε. για τους γονείς η οποία θα ακολουθεί και θα εξειδικεύει όσα ορίζονται στην Κ.Υ.Α.. Στη σύσκεψη συμμετείχαν σύμβουλοι των κ. Κουρουμπλή και κ. Μπαλάφα, η διοίκηση της Ε.Ε.Τ.Α.Α. Α.Ε., εκπρόσωποι της ΚΕΔΕ, της ΕΣΑΜΕΑ, των Ιδιοκτητών Ιδιωτικών Παιδικών Σταθμών και ο ΠΑΣΕΚΔΑΠ.. Εκεί ακόμα πιο οργανωμένα θίξαμε εκ νέου τις καταστροφικές συνέπειες του νέου συστήματος για τις Δομές, τους γονείς και τους εργαζόμενους. Μαζί μας συμφώνησαν η ΚΕΔΕ και η ΕΣΑΜΕΑ αλλά για ακόμα μία φορά φάνηκε ότι οι προτάσεις μας έπεσαν στο κενό με κυρίαρχη άποψη εκ μέρους των αρμοδίων πως «ας τρέξει το πρόγραμμα έτσι για φέτος και διορθώνουμε δυσλειτουργίες από την επόμενη περίοδο». Γνώμη μας είναι πως αφού δεν συμπεριλήφθηκαν οι προτάσεις μας ή μέρος αυτών στο κείμενο της Κ.Υ.Α. θα μπορούσαν κάποια πράγματα έστω και τελευταία στιγμή να διορθώνονταν στην εξειδίκευση της Κ.Υ.Α., δηλαδή στην Πρόσκληση του προγράμματος προς τους γονείς.\nΓια να εξηγήσουμε τα καταστροφικά σημεία που εντοπίσαμε θα χρησιμοποιήσουμε όσα αναφέρονται στο κοινό Δ.Τ. των συναρμόδιων Υπουργείων Εσωτερικών, Οικονομίας και Εργασίας, της 23ης Ιουνίου με τίτλο “ΕΚΣΥΓΧΡΟΝΙΣΜΟΣ ΤΟΥ ΠΡΟΓΡΑΜΜΑΤΟΣ «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ»” εξηγώντας πώς όσα παρουσιάζονται ως θετικά του νέου συστήματος στην πραγματικότητα θα δημιουργήσουν άλλα μεγαλύτερα προβλήματα από αυτά που υποτίθεται ότι λύνουν.\nΤο Δ.Τ. των Υπουργείων αναφέρει το εξής:\n- «θα αυξηθούν οι δυνατότητες επιλογής των γονέων ως προς τους παιδικούς σταθμούς,»\n- «οι γονείς μπορούν να επιλέξουν ελεύθερα τη δομή (παιδικοί σταθμοί, ΚΔΑΠ, ΚΔΑΠ - ΜΕΑ) στην οποία επιθυμούν να εγγράψουν το παιδί τους.»\nΤα παραπάνω θα επιτευχθούν με το ότι ο γονέας θα λαμβάνει το voucher σε έντυπη μορφή και θα πρέπει να βρει μόνος τους σε ποια Δομή επιθυμεί να εξυπηρετηθεί. Θα βρίσκει τη Δομή, θα δηλώνει το ενδιαφέρον του και θα περιμένει από τη Δομή έγκριση. Στις ιδιωτικές Δομές θα αποφασίζει ο ιδιοκτήτης ποιο παιδί θα δέχεται και ποιο όχι. Εδώ διαφαίνεται ο τεράστιος κίνδυνος οι ιδιώτες να επιλέγουν όποιον θέλουν με δικά τους κριτήρια (κυρίως το κέρδος) γεγονός που δεν διασφαλίζει την αξιοκρατία και την κοινωνική δικαιοσύνη.\nΟι Δήμοι θα επιλέγουν τα παιδιά που θα εγκριθούν με αποφάσεις των αρμοδίων συμβουλίων. Η διαδικασία αυτή της επιλογής παιδιών εκ μέρους των Δομών θα διαρκέσει έως τις αρχές Σεπτεμβρίου, οπότε και θα γίνεται η τελική επιλογή και οι υπογραφές των ατομικών συμβάσεων μεταξύ γονέων και Δομής. Η εμπειρία μας έχει δείξει πως σε κάθε Δομή (ιδιωτική ή δημοτική) υπάρχουν πάντα περισσότεροι ενδιαφερόμενοι από όσες είναι οι προσφερόμενες θέσεις των Δομών. Αυτό έχει σαν αποτέλεσμα κάποιοι να μην γίνουν δεκτοί. Αυτοί λοιπόν θα πρέπει να ψάξουν άλλη Δομή σύμφωνα με το νέο σύστημα. Όμως σε όποια άλλη Δομή κι αν απευθυνθούν δεν θα μπορέσουν να βρουν θέση τελευταία στιγμή γιατί και οι θέσεις των άλλων Δομών θα έχουν καλυφθεί από άλλους ωφελούμενους νωρίτερα. Έτσι, πρακτικά, οι γονείς θα έχουν μόνο μία επιλογή, αφού αν δεν εγκριθούν από τη Δομή που θα απευθυνθούν αρχικά, μετά θα είναι πολύ αργά να βρουν κάποια θέση σε οποιαδήποτε άλλη Δομή.\nΣε αυτήν την περίπτωση, σύμφωνα με την Κ.Υ.Α., χάνουν το δικαίωμα να διατηρήσουν το voucher και στην ουσία αποκλείονται από το πρόγραμμα. Το επιχείρημα που ακούστηκε τόσο στη σύσκεψη όσο και στη Βουλή ήταν πως αυτό έγινε για να μπορούν οι γονείς να έχουν περισσότερες επιλογές Δομών σε σχέση με το φετινό σύστημα. Με το ισχύον σύστημα οι γονείς δήλωναν έως 5 Δομές Παιδικών και Βρεφικών Σταθμών και έως 2 Δομές ΚΔΑΠ και ΚΔΑΠ-ΜΕΑ. Αν δεν εγκρίνονταν σε μία από αυτές τις επιλογές έμενε εκτός προγράμματος. Η κατανομή γινόταν με μηχανογραφικό σύστημα της Ε.Ε.Τ.Α.Α. Α.Ε. και έτσι αποκλειόταν οποιαδήποτε περίπτωση αδικίας ενώ οι περιπτώσεις που τελικά οι γονείς δεν εξυπηρετούνταν σε καμία από τις επιλογές τους ήταν πολύ λίγες.\nΠρόταση του ΠΑΣΕΚΔΑΠ είναι να διατηρηθεί το παλιό σύστημα σε αυτό το κομμάτι, δίνοντας όμως το δικαίωμα στους γονείς να μπορούν να επιλέγουν στην αίτησή τους όσες Δομές της Περιφέρειάς τους επιθυμούν και όχι μέχρι 5 ή μέχρι 2 που ήταν μέχρι φέτος. Έτσι, στην αίτησή τους θα υπήρχε μία ιεράρχηση των επιλογών τους και η τελική κατανομή θα γινόταν βάσει της επιλογής τους και βάσει των μορίων τους (όπως ακριβώς γίνεται με τις αιτήσεις και τον τρόπο επιλογής των αναπληρωτών εκπαιδευτικών) μέσω του αυτόματου μηχανογραφικού συστήματος της Ε.Ε.Τ.Α.Α. Α.Ε..\nΕδώ θα μπορούσε στο ισχύον σύστημα να προστεθεί και η ρύθμιση του νέου συστήματος που λέει πως: «η αξία τοποθέτησης (voucher) δεν συνδέεται με συγκεκριμένη θέση σε κάποια δομή αλλά ακολουθεί τον δικαιούχο (γονέας). Δηλαδή, ο γονέας έχει το δικαίωμα να αλλάξει παιδικό σταθμό/ΚΔΑΠ/ΚΔΑΠ-ΜΕΑ χωρίς να χάνει το voucher.» με τη διαφοροποίηση πως το voucher να συνδέεται με συγκεκριμένη θέση σε κάποια Δομή αλλά ο γονέας να μπορεί να μεταφέρει το voucher του σε θέση άλλης Δομής της ίδιας κατηγορίας αν το επιθυμεί και αν υπάρχουν διαθέσιμες θέσεις στη νέα Δομή μετά από αίτησή του στην Ε.Ε.Τ.Α.Α. Α.Ε..\nΌσοι, λοιπόν, από τους 81.000 ωφελούμενους γονείς δεν καταφέρουν με το νέο σύστημα να βρουν Δομή μέχρι αρχές Σεπτέμβρη και να κάνουν χρήση του voucher, θα το χάνουν εντελώς. Αυτό σημαίνει πως όσοι μείνουν εκτός πανελλαδικά θα αφαιρεθούν από τους 81.000.\nΗ εκτίμησή μας είναι πως στην πράξη οι ωφελούμενοι θα είναι 55.000 με 60.000 με τους υπόλοιπους να μένουν εκτός Δομών δεδομένου ότι δεν υπάρχουν σε όλους τους Δήμους της χώρας οι θέσεις που χρειάζονται για να καλυφθούν όλες οι ανάγκες. Έτσι ανατρέπεται και ακόμα ένα σημείο του Δ.Τ. των Υπουργείων που λέει: «θα διατηρηθεί ο ίδιος αριθμός ενισχυόμενων οικογενειών/παιδιών, χωρίς παράλληλα ν ’αλλάζουν τα ηλικιακά όρια με βάση τα οποία οι ωφελούμενοι/παιδιά εντάσσονται στο πρόγραμμα.»\nΣτο Δ.Τ. αναφέρεται επίσης το εξής:\n«- όλα τα νοικοκυριά με εισόδημα μικρότερο από το κατώφλι της φτώχειας θα λάβουν την σχετική ενίσχυση (αξία τοποθέτησης/voucher)». Στις συσκέψεις επίσης αναφέρθηκε πως οι 81.000 με τη μεγαλύτερη μοριοδότηση, οι πιο «φτωχοί» δηλαδή, θα είναι δυνητικά ωφελούμενοι λαμβάνοντας το voucher.\nΣτην επιλογή όμως των 81.000 ωφελούμενων δεν θα ληφθεί υπόψη το αν υπάρχει επαρκής αριθμός θέσεων σε Δομές της περιοχής τους αλλά θα γίνει καθαρά βάσει κοινωνικών και οικονομικών κριτηρίων. Έτσι θα έχουμε το φαινόμενο σε πολλούς Δήμους να εγκριθούν περισσότεροι ωφελούμενοι που πληρούν τα κριτήρια από όσες είναι οι προσφερόμενες θέσεις.\nΌπως είπαμε και παραπάνω όσοι από τους 81.000 δεν καταφέρουν να βρουν Δομή θα χάνουν το voucher. Το voucher αυτό θα χάνεται εντελώς, δεν θα δίνεται σε επόμενο στη μοριοδότηση γονέα άλλης περιοχής όπου ενδεχομένως να υπάρχουν διαθέσιμες θέσεις και ο οποίος έμεινε έξω από την τελική επιλογή των 81.000 πρώτων σε μοριοδότηση. Όσοι λοιπόν είναι οι ωφελούμενοι (από τους 81.000) που θα μείνουν εκτός Δομών και θα χάσουν το voucher, άλλοι τόσοι θα είναι και οι γονείς που δεν θα καταφέρουν να εξασφαλίσουν το voucher επειδή ενώ πληρούσαν τους όρους της πρόσκλησης είχαν υψηλότερο εισόδημα από τους πρώτους 81.000 και τελικά δεν ήταν στους τελικούς ωφελούμενους. Πρόκειται για έναν αποκλεισμό χιλιάδων οικογενειών μικρών και μεσαίων εισοδημάτων (έως και 27.000€ που ορίζεται σαν όριο και από την Κ.Υ.Α.) οι οποίοι δεν θα μπορούν να επιδοτηθούν για μία θέση σε Δομή της περιοχής τους ακόμα και αν υπάρχουν διαθέσιμες θέσεις. Ακολουθεί ένα μικρό παράδειγμα από μία υποθετική Δομή για να γίνει απόλυτα κατανοητό το μέγεθος του προβλήματος που θα δημιουργήσει το νέο σύστημα:\nΔομή με 100 θέσεις που μέχρι σήμερα τις κάλυπτε όλες με επιδοτούμενα παιδιά, εξυπηρετούσε γονείς με εισόδημα από 0€ έως 27.000€. Από τους 100 ωφελούμενους λοιπόν οι μισοί περίπου είχαν εισόδημα κάτω από 10-12.000€ και οι υπόλοιποι είχαν πάνω από αυτό. Τώρα λοιπόν που πανελλαδικά θα εγκριθούν μόνο οικογένειες με πολύ χαμηλό εισόδημα και θα καλύψουν και τις 81.000 αυτοί, είτε υπάρχουν στην περιοχή τους διαθέσιμες θέσεις είτε όχι, όλοι οι υπόλοιποι με εισόδημα έως 27.000€ που είναι το όριο, δεν θα είναι καν ωφελούμενοι. Αυτό σημαίνει πως στην προαναφερθείσα υποθετική Δομή, την ερχόμενη περίοδο 2016-2017, θα καλυφθούν οι μισές της θέσεις που καλύπτονταν και πριν με ωφελούμενους κάτω των 12.000€ και οι υπόλοιπες θα μείνουν κενές γιατί δεν θα είναι πλέον ωφελούμενοι όσοι έχουν υψηλότερο εισόδημα.\nΠέρα από τον αποκλεισμό αυτής της κατηγορίας χιλιάδων γονέων οι συνέπειες θα είναι ακόμα δυσμενέστερες και πιθανόν να αποβούν μοιραίες για τις Δομές. Το αποτέλεσμα θα είναι η γενικότερη μείωση της συνολικής ετήσιας χρηματοδότησης των Δομών καθώς πέρα από τη μείωση 5% του voucher θα έχουμε σε όλες τις Δομές της περιφέρειας και μείωση των εξυπηρετούμενων ατόμων.\nΗ παράλληλη μείωση του voucher και του αριθμού των παιδιών θα έχει σαν αποτέλεσμα οι Δομές να μην μπορούν να καλύψουν τις λειτουργικές τους ανάγκες και να κλείσουν. Να σημειωθεί εδώ πως το ποσό της ετήσιας χρηματοδότησης των Δομών προκύπτει από τον πολλαπλασιασμό του αριθμού των επιδοτούμενων παιδιών επί του ποσού voucher. Η εκτίμησή μας είναι πως εκατοντάδες Δομές σε Δήμους της περιφέρειας που αποτελούν μοναδική διέξοδο για τους γονείς και τα παιδιά τους θα υποστούν συνολική μείωση χρηματοδότησης της τάξης του 52,5% γεγονός που θα της καταστήσει μη βιώσιμες και θα οδηγήσει με μαθηματική ακρίβεια τις διοικήσεις αυτών στο να τις κλείσουν αφού θα αδυνατούν να καλύψουν τα λειτουργικά τους έξοδα.\nΤο νέο σύστημα, λοιπόν, αντί να εξυγιάνει και να κάνει πιο δίκαιο το πρόγραμμα της «Εναρμόνισης» θα φέρει τα αντίθετα αποτελέσματα. Θα οδηγήσει σε κλείσιμο εκατοντάδες Δομές της περιφέρειας, σε αποκλεισμό χιλιάδων παιδιών και οικογενειών και σε μαζικές απολύσεις των εργαζομένων στις Δομές που εδώ και πάνω από 10 χρόνια προσφέρουν τις υπηρεσίες τους στις Δομές. Μπορεί το νέο σύστημα να παρουσιάζεται από το Υπουργείο Οικονομίας και τα συναρμόδια Υπουργεία ως «εκσυγχρονισμός» και πρόοδος αλλά στην πραγματικότητα για τους Δήμους, για τους γονείς και για τους εργαζόμενους και συνεπώς, συλλήβδην για τη ίδια την λειτουργία του προγράμματος θα έχει καταστροφικά αποτελέσματα.\nΕμείς έχουμε ευθύνη να ενημερώσουμε και να εξηγήσουμε στους γονείς τι προβλέπει το νέο πρόγραμμα για αυτούς και σε ποια σημεία τους θίγει και να διαφυλάξουμε μία κοινωνική υπηρεσία που αφενός εξυπηρετεί χιλιάδες οικογένειες και τα παιδιά τους και αφετέρου για εμάς αποτελεί την εργασία μας. Στο νέο σύστημα, ο συνδυασμός των μειώσεων στα voucher και των παραπάνω ρυθμίσεων θα οδηγήσει σε λουκέτο την πλειοψηφία των σχεδόν 600 Δομών ΚΔΑΠ και ΚΔΑΠ - ΜΕΑ πανελλαδικά.\nΚλείνοντας, αξίζει να σημειωθεί και να ενημερωθούν όλοι οι ενδιαφερόμενοι γονείς για αυτό, πως οι μόνοι που δήλωσαν ικανοποιημένοι από τις ρυθμίσεις του νέου συστήματος, σε όλες τις συσκέψεις με τους φορείς, ήταν οι Ιδιοκτήτες Ιδιωτικών Παιδικών Σταθμών, γεγονός που αποδεικνύει ποιους ωφελεί τελικά το νέο σύστημα και ποιους πλήττει.\nΚαλούμε τους κυρίους Βουλευτές και όλα τα πολιτικά κόμματα να κινηθούν άμεσα και αποτελεσματικά και με παρεμβάσεις τους να συμβάλουν στο να προλάβουμε όσα περιγράφουμε παραπάνω.\nΚαλούμε την ΚΕΔΕ να στηρίξει με όλους τους τρόπους, μέσω του θεσμικού της ρόλου, τις προτάσεις μας και να ασκήσει έντονες πιέσεις για να εισακουστούν.\nΚαλούμε τους γονείς να είναι έτοιμοι να αντιδράσουν δυναμικά μαζί με τους εργαζόμενους στις Δομές στον επερχόμενο ευρύ αποκλεισμό που διαφαίνεται για όλες τις κατηγορίες εισοδημάτων.\nΤέλος, καλούμε τα αρμόδια Υπουργεία, έστω και την τελευταία στιγμή, να επανεξετάσουν τις μειώσεις που ανακοίνωσαν για τα ΚΔΑΠ και ΚΔΑΠ - ΜΕΑ οι οποίες θα οδηγήσουν σε κλείσιμο εκατοντάδες μικρές Δομές. Επίσης, να επεξεργαστούν τις προτάσεις μας επί του νέου συστήματος και να προβούν είτε σε τροποποίηση της Κ.Υ.Α. είτε σε επίλυσή τους μέσω της Πρόσκλησης που διαμορφώνεται αυτές τις μέρες για να μην βρεθούμε από τον Σεπτέμβρη αντιμέτωποι με προβλήματα μη αναστρέψιμα και καταστροφικά.


ΠΑΕ ΠΟΝΤΙΩΝ ΚΑΤΕΡΙΝΗΣ : Ανεβαίνουν οι ρυθμοί | ΝΕΑ ΠΙΕΡΙΑΣ\nΑρχική σελίδα Αθλητικά ΠΑΕ ΠΟΝΤΙΩΝ ΚΑΤΕΡΙΝΗΣ : Ανεβαίνουν οι ρυθμοί\n8/03/2017 11:14:00 μ.μ.\nΗ ομάδα της ΠΑΕ Ποντίων Κατερίνης συνεχίζει κανονικά την προετοιμασία της, ενόψει της νέας σεζόν. Ο τεχνικός της ομάδας Γιάννης Βαρβούτης, βρίσκεται στην ευχάριστη θέση να έχει στην διάθεσή του όλο το ρόστερ, χωρίς να έχουν υπάρξει προβλήματα ή απουσίες.\nΟι ρυθμοί, όσο περνάνε οι μέρες, ανεβαίνουν σιγά-σιγά, με την ομάδα να δίνει μάλιστα και το πρώτο του φιλικό την Τετάρτη 2/8/17 στις 18:30 με αντίπαλο την ομάδα του Ερυθρού Αστέρα (Κ20) στο γήπεδο «Θεόδωρος Παπαδόπουλος».\nΤο σημερινό πρόγραμμα περιελάμβανε ασκήσεις φυσικής κατάστασης και κατοχή μπάλας. Πριν από την έναρξη της προπόνησης, οι ποδοσφαιριστές πέρασαν από τις καθιερωμένες ιατρικές εξετάσεις οι οποίες έγιναν από τον γιατρό κύριο Αστέριο Ζδρανη.


ΑΝΑΓΝΩΣΕΙΣ: Η αυτοέκδοση\n(των πανεπιστημιακών συγγραμμάτων)\nΝίκος Παπαδόπουλος, Χωρίς τίτλο, 2015-’16, μολύβι και μελάνι σε χαρτί, 56 Χ 76 εκ.\nΤΟΥ ΑΛΕΞΑΝΔΡΟΥ ΠΑΠΑΖΗΣΗ\nΣε συζήτηση που είχα πρόσφατα με φίλο καθηγητή πανεπιστημίου στο εξωτερικό, του ανέφερα ότι στην χώρα μας, μια μικρή (ευτυχώς) μειοψηφία ακαδημαϊκών δασκάλων, έχει βρει έναν πρωτότυπο τρόπο να αυξάνει το εισόδημά της, εκδίδοντας οι ίδιοι τα βιβλία τους και πουλώντας τα σε ένα «υπό ομηρία κοινό». Ο φοιτητής ουσιαστικά υποχρεούται, πολλές φορές όχι με κομψό τρόπο, να προμηθεύεται το σύγγραμμα του καθηγητή-εκδότη.\nΤο σύγγραμμα αυτό δεν έχει αξιολογηθεί από κανέναν, συνήθως δεν έχει γίνει κανενός τύπου διόρθωση ή επιμέλεια, ούτε έχει περάσει από οποιαδήποτε άλλη επιστημονική κρίση. Επίσης ο καθηγητής-εκδότης δεν κόβει τιμολόγια προς το Υπουργείο Παιδείας, μέχρι πρόσφατα δεν φορολογείτο καθόλου για το εισόδημα που εισέπραττε, και δεν πληρώνει καμία ασφαλιστική εισφορά. Συνήθως τα βιβλία αυτά είναι κακογραμμένες σημειώσεις που «μεταμορφώθηκαν» σε συγγράμματα, η δε διάθεσή τους στα πανεπιστήμια υποβιβάζει τόσο το σύγγραμμα ως εννοιολογική οντότητα, όσο και το ρόλο του πανεπιστημίου ως κοιτίδα γνώσης και πολιτισμού. Τα περισσότερα από αυτά τα δήθεν συγγράμματα συνήθως κοστολογούνται από το συγγραφέα σε τιμή ίση με μίας πολύτομης εγκυκλοπαίδειας. Η τιμή τους, με πλάγιους τρόπους (αραιές αράδες, μία φωτογραφία = μία σελίδα) αυξάνεται εξωφρενικά, και τη δαπάνη αυτή καλείται να πληρώσει ο σκληρά δοκιμαζόμενος φορολογούμενος.\nΠάγιο αίτημα του Συλλόγου Εκδοτών Επιστημονικών Βιβλίων (ΣΕΕΒΙ) ήταν η αναθεώρηση αυτού του απαράδεκτου και διεθνώς μοναδικού φαινομένου του συγγραφέα-εκδότη- διδάσκοντα. Η συντριπτική πλειοψηφία των ελλήνων καθηγητών απέχει από τέτοιου είδους πρακτικές.\nΗ μόνη υπουργός που τόλμησε τη ρήξη με αυτό το φαύλο σύστημα ήταν, προς τιμήν της, η κυρία Αναγνωστοπούλου. Η οικονομία για το ελληνικό δημόσιο ανέρχεται σε πάνω από 3.000.000,00€ ετησίως και η διαφορά αυτή προκύπτει μόνο από την αναθεώρηση της τιμής του ίδιου συγγράμματος, αν το έβγαζε ένας επαγγελματίας εκδότης και αυτού όταν γίνεται αυτοέκδοση.\nΠέρα από το ηθικό θέμα, θα τονίσω ότι ο αυτοεκδότης δεν έχει τα γενικά έξοδα μιας επιχείρησης, δεν απασχολεί προσωπικό και λόγω της ιδιομορφίας του συστήματος δεν αναλαμβάνει κανένα επιχειρηματικό ρίσκο. Σε μία ανοιχτή αγορά οποιοσδήποτε είναι ελεύθερος να εκδίδει μόνος του το πόνημά του. Ο θεσμός των αυτοεκδοτών σε κάποιες χώρες του εξωτερικού (indipublishers) είναι ιδιαίτερα διαδεδομένος μόνο που αφορά ομάδες ανθρώπων που αναλαμβάνουν το οικονομικό ρίσκο του εγχειρήματός τους και αποσκοπούν στην έκδοση και διάδοση βιβλίων που μπορεί να κρίνονται αντιεμπορικά από μεγάλους εκδοτικούς οίκους. Δεν υπάρχει φυσικά «αιχμάλωτο» κοινό που να αγοράζει με κρατική δαπάνη βιβλία-σκουπίδια.\nΑς ελπίσουμε ότι η νέα ηγεσία του υπουργείου θα συνεχίσει στο δρόμο της κάθαρσης του θλιβερού αυτού φαινομένου που πέρα όλων των άλλων υποβιβάζει τον ακαδημαϊκό δάσκαλο σε μικροκερδοσκόπο.\nΕίναι περιττό να αναφέρω ότι ο φίλος καθηγητής της αλλοδαπής έβαλε τα γέλια, νομίζοντας ότι αστειεύομαι.\nΟ Αλέξανδρος Παπαζήσης είναι εκδότης


Σουλτς: Βοήθεια στις χώρες που θα υποδεχθούν πρόσφυγες - Newpost.gr\nΣουλτς: Οικονομική βοήθεια στις χώρες που θα υποδεχθούν πρόσφυγες\nΈνα σύστημα ανακατανομής προσφύγων ζήτησε ο πρόεδρος του Ευρωπαϊκού Κοινοβουλίου, ενόψει της Συνόδου Κορυφής των υπουργών Εσωτερικών της ΕΕ. Μάλιστα, ως κίνητρο για τις πρόθυμες χώρες πρότεινε την παροχή οικονομικής βοήθειας.\nΔημοσίευση 9 Νοεμβρίου 2015, 12:18 / Ανανεώθηκε 9 Νοεμβρίου 2015, 12:20\nΣε συνέντευξή του στον γερμανικό ραδιοφωνικό σταθμό NDR ο Μάρτιν Σουλτς προειδοποίησε:\nΑν οι Ευρωπαίοι δεν συμφωνήσουν τώρα, τότε η κατάσταση θα επιδεινωθεί περαιτέρω.\n«Οι υπουργοί Εσωτερικών πρέπει να συμφωνήσουν σε ένα σύστημα κατανομής των προσφύγων», πρόσθεσε.\nΠαράλληλα ο κ. Σουλτς ζήτησε από τις χώρες της ΕΕ να μοιραστούν και τους αιτούντες άσυλο. Αν δεν εφαρμοστεί ένα τέτοιο σύστημα, τα hotspots δεν θα χρησιμεύσουν σε τίποτα, εκτίμησε ο ίδιος.\nΜΑΡΤΙΝ ΣΟΥΛΤΣ ΠΡΟΣΦΥΓΙΚΟ


Κυριακή, 02 Αυγούστου 2020 11:34\nΣυχνά εμφανίζεται πόνος κεντρικότερα του καρπού, στη μεσότητα του αντιβραχίου και στον αγκώνα ενώ μερικές φορές μπορεί να φτάσει και μέχρι τον ώμο. Η σύλληψη των αντικειμένων αρχίζει να γίνεται δύσκολη και οδηγεί χαρακτηριστικά στο να πέφτουν αντικείμενα από το χέρι του πάσχοντα.\nΣτα τελικά στάδια και σε παραμελημένες περιπτώσεις εμφανίζεται μυϊκή αδυναμία της παλάμης και κυρίως ατροφία των μυών της βάσης του αντίχειρα και αδυναμία χρησιμοποίησης του χεριού.\nΓια περισσότερες πληροφορίες επισκεφθείτε την ιστοσελίδα www.athensorthocenter.gr ή επικοινωνήστε με την κ. Σταματούκου Άννα, Ορθοπεδικός Χειρουργός, 6944475635 & 2106837010.


Σύγκριση του ποσοστού που μετατρέπεται το κάθε μακροθρεπτικό συστατικό και πόσο χρόνο χρειάζεται ώστε αυτή να πέσει.\nΟι πρωτεΐνες συνήθως δεν την ανεβάζουν τόσο όσο οι υδατάνθρακες, αλλά η ινσουλίνη θα είναι ανεβασμένη για περισσότερη ώρα από ό,τι με τους υδατάνθρακες και λιγότερο από ό,τι με το λίπος. Σημειώστε το συνήθως, καθώς υπάρχουν πηγές πρωτεΐνης όπως το γάλα, οι οποίες είναι γνωστές ινσουλινογόνες, κάτι που το ξέραμε από τη δεκαετία του 1960! Μάλιστα, μία έρευνα το 2005 κατέληξε στο συμπέρασμα πως διατροφές πλούσεις σε γάλα μπορούν να ανεβάσουν την ινσουλίνη σε τέτοια επίπεδα, ώστε τα άτομα που τις ακολουθούν να παρουσιάσουν αντίσταση στην ινσουλίνη! Αλλά ναι, κατά τα άλλα, οι υδατάνθρακες φταίνε για την παχυσαρκία και όχι το ότι τρώει κάποιος αλόγιστα. Easy Sell.\nΣύγκριση των επιπέδων γλυκόζης και ινσουλίνης όπως τα επηρεάζουν διάφορες πρωτεΐνες. Αριστερά, η αύξηση στα επίπεδα γλυκόζης δεν είναι πέραν του αναμενομένου (λιγότερο από 2 mmo/L), ενώ τα επίπεδα ινσουλίνης, μετά από το γάλα και το τυρί έχουν εκτοξευθεί (0.4 ηmol/L). Πηγή: Nilsson M, Stenberg M, Frid AH, Holst JJ, Björck IME, “Glycemia and insulinemia in healthy subjects after lactose equivalent meals of milk and other food proteins: the role of plasma amino acids and incretins” Am J Clin Nutr, 2004 Nov;80(5):1246-53\nΥπεύθυνες για αυτό το φαινόμενο είναι κυρίως οι ινκρετίνες. Οι ινκρετίνες είναι μία ομάδα ορμονών η οποία εκκρίνεται από το στομάχι και ο σκοπός της είναι η αύξηση της ινσουλίνης και η επιβράδυνση του αδειάσματος του στομάχου.\nΗ έκκριση ινκρετίνης ξεκινά ελάχιστα μετά την πρόσληψη τροφής και φτάνει το μέγιστο επίπεδό της περίπου μία ώρα αργότερα. Με λίγα λόγια, δεν χρειάζεται γλυκόζη για να ανεβούν τα επίπεδα ινσουλίνης, εκτός αν είσαι διαβητικός. Στους διαβητικούς δεν συναντάται το φαινόμενο της ινκρετίνης. Αυτός είναι ο λόγος για τον οποίο είχα σημειώσει στο προηγούμενο άρθρο πως αν είσαι διαβητικός και θέλεις να αδυνατίσεις, τότε μέχρι ένα σημείο είναι κατανοητό το να ασχολείσαι με τα επίπεδα γλυκόζης και όχι αυτά της ινσουλίνης.\nΕίναι προφανές πως το πρωινό του ήταν υδατάνθρακες και μάλιστα με υψηλό γλυκαιμικό δείκτη, συνηθισμένο πρωϊνό δηλαδή. Κάποιος χυμός, μπορεί ψωμί με μέλι ή μαρμελάδα κλπ. Τα άλλα δύο γεύματα είχαν και πρωτεΐνη.\nAuthor Nick KrontirisPosted on September 2, 2017 November 13, 2018 Categories HOW YOUR BODY WORKSTags GIP, GLP-1, Απώλεια βάρους, Απώλεια κιλών, Απώλεια λίπους, Αίσθηση πληρότητας μετά από γεύμα, Αντίσταση στην Ινουλίνη, Γλυκόζη, Γλυκαιμικό Φορτίο, Γλυκαιμικός Δείκτης, Διαβήτης Τύπου ΙΙ, Ζάχαρο, Ινσουλίνη, Ινκρετίνες, Ορμόνες, Πρωτεΐνες, Πρωτεΐνη, Παχυσαρκία, Πείνα, Πληρότητα, Υδατάνθρακες\nNext Next post: ΠΩΣ ΛΕΙΤΟΥΡΓΕΙ ΤΟ ΣΩΜΑ ΜΑΣ IV


Marketing Tips: Online Storytelling. Πώς μπορεί να αξιοποιηθεί από μία τουριστική επιχείρηση\nOnline Storytelling. Πώς μπορεί να αξιοποιηθεί από μία τουριστική επιχείρηση\nΤα τελευταία χρόνια, οι επιχειρήσεις έχουν συμπεριλάβει στην φαρέτρα τους την πρακτική του storytelling και δη του online storytelling. Πρόκειται για τη δημιουργία ιστοριών μέσα από τις οποίες με έμμεσο κυρίως τρόπο, προωθούνται προϊόντα και υπηρεσίες. Έρευνες εξάλλου καταδεικνύουν ότι οι άνθρωποι θυμούνται περισσότερες πληροφορίες όταν μπροστά τους ξετυλίγεται μία ιστορία παρά όταν τους παρουσιάζεται απλώς μία λίστα με δεδομένα.\nΣήμερα το διαδίκτυο, ιδιαίτερα τα μέσα κοινωνικής δικτύωσης, αποτελεί πεδίον δόξης λαμπρόν για την αφήγηση ιστοριών, που στόχο έχουν να κεντρίσουν το ενδιαφέρον των χρηστών και να τους κάνουν να ταυτιστούν με το προϊόν ή την επιχείρηση.\nΟι επιχειρήσεις γνωρίζουν ότι οι καταναλωτές είναι πιο δεκτικοί σε καλοδιατυπωμένες ιστορίες και όχι σε διαφημιστικά μηνύματα ή αιτήματα του τύπου «κάντε κράτηση τώρα». Αυτό λοιπόν που χρειάζεστε είναι μία ιστορία που να αγγίζει στο συναίσθημα και να μπορεί να αναδείξει με διακριτικό τρόπο τα ιδιαίτερα χαρακτηριστικά του προϊόντος σας. Αν δεν έχετε κάποια ιστορία έτοιμη (π.χ. πλούσια ιστορία του καταλύματος, ένα ξεχωριστό περιστατικό με επισκέπτη, ιστορία ενός τοπικού θρύλου), θα πρέπει να την επινοήσετε.\nΠολλοί προορισμοί επιστρατεύουν ντόπιους για να διηγηθούν μια ιστορία για την πόλη τους ή τη γειτονιά τους. Χαρακτηριστικά, η Φιλαδέλφεια των ΗΠΑ ανέθεσε το λογαριασμό της στο Instagram σε ντόπιους, δραστήριους Intagrammers, σε μια προσπάθεια να αναδείξει 14 δημοφιλείς γειτονιές μέσα από τα μάτια των ντόπιων.\nΗ χρήση εικόνων ή και βίντεο για την αφήγηση ιστοριών συνήθως είναι δίχως αμφιβολία πιο ισχυρή από ένα απλό κείμενο. Κατά το παρελθόν, διάφορες αεροπορικές εταιρείες έχουν εντάξει το storytelling στις διαφημιστικές τους καμπάνιες ανεβάζοντας ολιγόλεπτα βίντεο. Η Marriott πήγε ένα βήμα παραπέρα δημιουργώντας μία ταινία μικρού μήκους, The Two Bellmen, που αφηγείται την ιστορία δύο υπαλλήλων του ξενοδοχείου, που ανταγωνίζονται για τον τίτλο του «Υπάλληλου του Μήνα», οι οποίοι προσπαθούν να αποτρέψουν μία ληστεία στις εγκαταστάσεις του ξενοδοχείου.\nΈνα, επίσης, πολύτιμο εργαλείο για την αφήγηση ιστοριών μέσα από εικόνες ή βίντεο είναι το εργαλείο Instagram Stories, που παρέχει τη δυνατότητα χρησιμοποίησης φωτογραφιών και video για τη δημιουργία μιας ιστορίας (story), η οποία έχει ωστόσο περιορισμένη διάρκεια ζωής, μόλις 24 ώρες. Μέσα από την εφαρμογή ο ενδιαφερόμενος μπορεί να επεξεργαστεί φωτογραφίες και video και να προσθέσει γραφικά (π.χ. εικονίδια, σλόγκαν) ή να συντάξει κείμενο.\nΠηγή: E-Tourism (εκδ. ΙΩΝ)


ΣΟΒΑΡΟ ΤΡΟΧΑΙΟ! Σύγκρουση του τραμ στον Πειραιά με ΙΧ - magdasnews.gr\nΣΟΒΑΡΟ ΤΡΟΧΑΙΟ! Σύγκρουση του τραμ στον Πειραιά με ΙΧ\nΑκόμα… δεν έφτασε στον Πειραιά το τραμ και ήδη σημειώθηκε και το πρώτο σοβαρό τροχαίο ατύχημα! Συγκεκριμένα μια μέρα πριν ξεκινήσουν και επίσημα τα δρομολόγια στο μεγάλο λιμάνι.\nΌπως φαίνεται στις φωτογραφίες που εξασφάλισε το Piraeus Press, υπήρξε μετωπική σύγκρουση του τραμ με ένα μικρό ΙΧ, ενώ ο οδηγός του αυτοκινήτου μεταφέρθηκε αιμόφυρτος με ασθενοφόρο.\nΤο ατύχημα σημειώθηκε στη γέφυρα της Γρηγορίου Λαμπράκη, στο ύψος της εξόδου για Παραλιακή, όταν το τραμ εκτελούσε ένα από τα τελευταία δοκιμαστικά του δρομολόγια, ενόψει της «πρεμιέρας» των δρομολογίων του στον Πειραιά, με 6 χρόνια καθυστέρηση!\nΔείτε τις φωτογραφίες από το σημείο του ατυχήματος του τραμ


FlamesInTheHeart: My star.....\nΗ Fidget όμως ποτέ δεν το κατάλαβε αυτό, «Ποιος κίνδυνος;» σκεφτόταν συχνά. « Μπα! Αυτά είναι παραμύθια για τα μικρά ξωτικά που δεν κάθονται ήσυχα και συνέχεια πηδάνε από κλαδί σε κλαδί και από νούφαρο σε νούφαρο». Έτσι κάθε βράδυ ξεγλιστρούσε από το κλαδάκι της και κατέβαινε στον θάμνο. Μέσα στο σκοτάδι και την ηρεμία ξάπλωνε στο δροσερό χορτάρι και κοιτούσε τα αστέρια. Ήθελε πολύ κάποτε να αποκτήσει το δικό της αστέρι εκεί ψηλά. Αλλά αν και με τα φτερά της πετούσε πολύ γρήγορα ποτέ δεν κατάφερε να φτάσει εκεί στον μαύρο ουρανό με τα μικρά φωτάκια.\n«Ε! Τι κάνεις εκεί;» αναφώνησε η Fidget « Τίποτα θαύμαζα αυτά τα πολύχρωμα πράγματα που έχεις κολλημένα στην πλάτη σου. Δεν πέφτουν; Είναι πάντα εκεί;».Τι ενοχλητικός τύπος σκέφτηκε. « Δεν είναι πράγματα! Τα λένε φτερά και μην τα πειράζεις.» «Α! δεν σε έχω δει ξανά, μένεις στην βόρεια πλευρά του δάσους;» είπε το ξωτικό. «Πολλά δεν ρωτάς;» δεν της άρεσε να της κάνουν ερωτήσεις αλλά τώρα ήταν αναγκασμένη να απαντήσει, αυτό το πλάσμα μπορεί να της έκανε κακό. ʼσε που δεν μπορούσε να τον κοιτάξει καλά. Αυτή η λάμψη ενοχλούσε τα μάτια της όπως και ο ήλιος. «Είσαι παράξενος! Το ξέρεις;»\nΑναρτήθηκε από Petal Flamewitch στις 1:30 μ.μ.


Christmas Party (Anime / Cosplay / Food & Drink - 26/12/2016 by Oshare Play!) - Meetings - Party - Προβολές - .aNiMe//GR\nChristmas Party (Anime / Cosplay / Food & Drink - 26/12/2016 by Oshare Play!)\nStarted By Labrokratis , Dec 15 2016 15:19\nParty anisons Anime OP Anime ED AMV jpop jrock kpop Oshare Play! Labrokratis\nPosted 15 December 2016 - 15:19\nΜας πήρε λίγο παραπάνω να βρούμε νέο χώρο, αλλά το κάναμε και τώρα επιστρέφουμε δυναμικά!\nΟι Oshare Play! έχουν την χαρά να σας προσκαλέσουν την δεύτερη ημέρα των Χριστουγέννων στο Drops (Πατησίων 353 - Άνω Πατήσια, ακριβώς δίπλα στον Ηλεκτρικό), με ελεύθερη είσοδο, σε ένα ιδιαίτερο Χριστουγεννιάτικο πάρτυ, γεμάτο Anime, Cosplay, Anisons, Jpop και Kpop!\nΑυτή την φορά, αποφασίσασαμε να επιχειρησουμε ένα εορταστικό πάρτυ εναλλακτικού χαρακτήρα, που να ξεκινά νωρίς και να μπορεί να συνδιάζει το γνωστό club ύφος των εκδηλώσεών μας, αλλά με επιπροσθετη δυνατότητα φαγητού ή παγωτού! Μάλιστα σκεφτόμαστε να το κάνουμε και Christmas Maid theme, έτσι αν θέλετε να μετέχετε ως Maids ή Buttlers, στείλτε μας msg στην σελίδα μας στο facebook!\nΑπό μουσική, ξέρετε όλοι τι να περιμένετε: Τις πρώτες ώρες anisons και jpop, μετά anisons και jrock και προς το τέλος Asian Dance, με χορευτικές jpop και kpop επιτυχίες. Όλα αυτά βέβαια συνοδευόμενα από ήχο και εικόνα, υπό την επιμέλεια του Vj Labrokratis, που κλείνει πλέον 7 χρόνια συνεχόμενων Anime εκδηλώσεων σε Αθήνα και Θεσσαλονίκη!\nΩς είθιστε για τους Cosplayers μας, θα έχουμε δωράκια προσφορά του μεγάλου μας συνεργάτη Animehouse.gr, ενώ χορηγός επικοινωνίας είναι όπως πάντα το collectibles.gr και το Animecast! Τα δωράκια θα μοιραστούν με κλήρωση στους Cosplayers γύρω στις 22.45 το βράδυ!\nΤο Drops είναι ένας χώρος που διαθέτει μεγάλη αυλή και ένα άνετο εσωτερικό χώρο που εύκολα μετατρέπετε σε club, με σωστό ηχοσύστημα για ένταση ήχου (άλλωστε Oshare Play! χωρίς εκκωφαντική μουσική δεν γίνεται!). Παράλληλα μπορεί να σερβίρει φαγητό, παγωτό, γλυκά, κλπ, κάτι που από καιρό μας το έχετε ζητήσει και τώρα είναι η ευκαιρία να το δοκιμάσουμε στην πράξη.\nΕπειδή η εκδήλωση είναι εορταστική και δεν γίνεται Σάββατο, δεν έχει είσοδο και είναι δωρεάν. Ωστόσο καταλαβαίνεται ότι η κατανάλωση είναι υποχρεωτική από όλους (άλλωστε οι τιμές στο Drops είναι πολύ λογικές, ενώ διαθέτει και ποικιλία προϊοντων).\nΜπορείτε να αναρτήσετε στον τοίχο της εκδήλωσης στο facebook ελεύθερα τα request σας, με έμφαση όσο μπορείτε σε jpop και anisons! Αρκετά από τα request σας, λογικά θα ακουστούν στο πάρτυ!\nH εκδήλωση στο facebook: https://www.facebook.com/events/205386189921771\nΗ ομάδα των Oshare Play! στο facebook: https://www.facebook.com/Oshare.Play\nH σελίδα του συνδιοργανωτή Vj Labrokratis στο facebook: https://www.facebook.com/VjLabrokratis\nAlso tagged with one or more of these keywords: Party, anisons, Anime OP, Anime ED, AMV, jpop, jrock, kpop, Oshare Play!, Labrokratis


Home /ΕΛΛΑΔΑ, ΤΟΠΙΚΑ ΠΙΕΡΙΑΣ, ΥΓΕΙΑ/Βελτιωμένος σε σχέση με τα προηγούμενα 24ωρα είναι ο τελευταίος απολογισμός του ΕΟΔΥ\nΣήμερα ο ΕΟΔΥ ανακοίνωσε 2.691 νέα κρούσματα, εκ των οποίων 7 εντοπίστηκαν κατόπιν ελέγχων στις πύλες εισόδου της χώρας.\nΣτο μεταξύ μειούμενος βαίνει ο αριθμός των ασθενών που νοσηλεύονται διασωληνωμένοι. Σήμερα είναι 749 (62.1% άνδρες). Η διάμεση ηλικία τους είναι 67 έτη. To 83,2% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 2.165 ασθενείς.\nΟ συνολικός αριθμός των κρουσμάτων ανέρχεται σε 358.116 (ημερήσια μεταβολή +0.8%), εκ των οποίων 51.2% άνδρες. Με βάση τα επιβεβαιωμένα κρούσματα των τελευταίων 7 ημερών, 53 θεωρούνται σχετιζόμενα με ταξίδι από το εξωτερικό και 1.705 είναι σχετιζόμενα με ήδη γνωστό κρούσμα. Η διάμεση ηλικία των κρουσμάτων είναι 44 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).\nΤο τελευταίο 24ωρο πάντως έχασαν τη ζωή τους 63 άνθρωποι από επιπλοκές της Covid-19, αριθμός μειωμένος σε σχέση με τις δύο προηγούμενες ημέρες. Όμως απ’ την αρχή της πανδημίας η χώρα μετράει 10.910 θανάτους.Το 95,3% των θανόντων είχε υποκείμενο νόσημα ή/και ηλικία 70 ετών και άνω.


Μωβ κιμωλίa : Οι αναμνήσεις της Κωνσταντίνας από τη Γερμανία, Ά. Ζέη } f\nΑ. ΦΥΛΛΟ ΕΡΓΑΣΙΑΣ\nΤο απόσπασμα δομείται σε τέσσερις ενότητες:\nα) «Λένε πως άμα πνίγεσαι στη θάλασσα…που το λάτρευα» ► οι πρώτες ημέρες της Κωνσταντίνας στο Άαχεν\nβ) «Το αγάπησα από τη στιγμή που το είδα…είμαστε έντεκα παιδιά όλα κι όλα» ► η πρώτη επαφή της Κωνσταντίνας με το γερμανικό σχολείο.\nγ) «Ευτυχώς που δεν έχω δασκάλα τη μαμά…κατάφερα να έρθω τρίτη» ►ο θαυμασμός της ηρωίδας για τη μητέρα της και η αμφισβήτηση της γιαγιάς της.\nδ) «Το γερμανικό σχολείο…..τρία πλην ένα πόσο κάνει. ► η προσαρμογή στο σχολείο και οι νέοι φίλοι\nΤο απόσπασμα τοποθετείται στην Ελλάδα, στην Κυψέλη, στην οδό Καλογερά (το παρόν της αφήγησης). Εκεί βρίσκεται το σπίτι της γιαγιάς της Κωνσταντίνας από το σόι του πατέρα της, της Ισμήνης. Η κεντρική ηρωίδα, η Κωνσταντίνα\nβρίσκεται εκεί παρά τη θέλησή της, λόγω του διαζυγίου των γονιών της. Νοερά όμως ταξιδεύει στο Άαχεν της Γερμανίας, στην οδό Άννης (Άννα στράσε), στο σπίτι της και στο γερμανικό σχολείο, όπου φοίτησε στο δημοτικό. Σε όλο το απόσπασμα ξετυλίγονται οι αναμνήσεις της (αναδρομική αφήγηση). Η ίδια εξηγεί τους λόγους, που την κάνουν να ανατρέχει στο παρελθόν. Με τις φράσεις «άμα πνίγεσαι στη θάλασσα», «βουλιάζω στη στεριά» και το μελαγχολικό, νοσταλγικό τόνο της αφήγησης εκφράζει τη συναισθηματική της φόρτιση, τη θλίψη και την απόγνωση. Η Κωνσταντίνα βαδίζει ήδη στα επικίνδυνα μονοπάτια της χρήσης ναρκωτικών ουσιών, επειδή δεν μπόρεσε να διαχειριστεί το αίσθημα εγκατάλειψης από τους γονείς, τον αποχωρισμό από τους φίλους της, τη νοσταλγία του σπιτιού της, την έλλειψη επικοινωνίας στην Ελλάδα.\nΑπό τις αναμνήσεις της αντλεί υποσυνείδητα την πίστη ότι η ζωή μπορεί να έχει ουσιαστικό νόημα και αξία, υπό την προϋπόθεση ότι περιβάλλεται κανείς από πρόσωπα και πράγματα αγαπημένα. Έτσι αναπολεί το σπίτι της και έμμεσα τους γονείς της. Η περιγραφή είναι λεπτομερής και κατευθύνεται από το γενικό και το εξωτερικό περιβάλλον (ο δρόμος, το οίκημα) , στο ειδικό, στο εσωτερικό του σπιτιού και τον πιο προσωπικό της χώρο (στο σπίτι, την κρεβατοκάμαρα, το κρεβάτι).\nΙδιαίτερη σημασία έχει η επιλογή του ενεστώτα: «Μένουμε», σαν να παρατείνεται στο χρόνο η διαμονή στο σπίτι εκείνο, το μόνο χώρο που αναγνωρίζει ως σπίτι της μέχρι τώρα. Ο δρόμος περιγράφεται πνιγμένος στα δέντρα και τα λουλούδια, το δωμάτιό της ευρύχωρο και πολυτελές, το κρεβάτι διπλό, παραμυθένιο, αληθινό κομψοτέχνημα. Τα στοιχεία αυτά αναδεικνύουν τη θαλπωρή και τη φροντίδα που απολάμβανε κοντά στους γονείς της, όταν ήταν αγαπημένοι και όταν πάσχιζαν να την ευχαριστήσουν («ας της κάνουμε το χατίρι»). Ενισχύει μάλιστα αυτήν την εντύπωση η αφηγήτρια ζωντανεύοντας το περιστατικό της αγοράς του. Το γεγονός ότι οι γονείς της ενέδωσαν στην απαίτησή της να αγοράσει αυτό το διπλό και ονειρεμένο κρεβάτι έμμεσα υποδηλώνει αυτό που τώρα είναι οριστικά χαμένο: τότε η Κωνσταντίνα αποτελούσε τη προτεραιότητα της ζωής τους. Από τη θέα του παιδικού δωματίου συνειρμικά μεταφέρεται σε ευτυχισμένες στιγμές με τον πατέρα της, στις κοινές καθημερινές τους συνήθειες. Ο πατέρας δεν ηθογραφείται, όμως από τη διήγηση της κοπέλας προκύπτει η βαθιά επικοινωνία μεταξύ τους και η χαρά να μοιράζεται μ’ αυτόν τα μικρά και τα μεγάλα της καθημερινότητας. Έμμεσα παρουσιάζεται άνθρωπος ευχάριστος και κυρίως με κατανόηση, υπομονή και τρυφερότητα, που καλλιεργεί συστηματικά ένα κλίμα ελευθερίας και εμπιστοσύνης με το παιδί του.\nΌσο η Κωνσταντίνα αναμοχλεύει το παρελθόν, ο αναγνώστης έχει την αίσθηση ότι διαβάζει σελίδες από το προσωπικό της ημερολόγιο, όπου σε πρώτο πρόσωπο αποτυπώνει με ειλικρίνεια τις σκέψεις της (ομοδιηγητικός-αυτοδιηγητικός αφηγητής), χωρίς να τις επιμελείται, χωρίς να τις βάζει σε τάξη και χωρίς να νοιάζεται για τις κρίσεις του . Την ψυχική της διάθεση, όταν μιλάει για τον πατέρα της, την αναδεικνύει ο αόριστος χρόνος και ο πληθυντικός αριθμός : «πηγαίναμε, να κάνουμε, καταλήγαμε» και με τα σπαράγματα διαλόγου (μονοσήμαντος διάλογος): « πάλι έξω το ρίξατε;», «τι καινούργιο έχουμε σήμερα;» οι εικόνες, αν και ευχάριστες, έχουν έντονο μελαγχολικό χαρακτήρα.\nΚρατώντας το νήμα της συζήτησης με τον πατέρα, η οποία περιστρεφόταν συνήθως γύρω από τη σχολική ζωή, η Κωνσταντίνα μάς ξεναγεί στο αγαπημένο της σχολείο και έμμεσα προβάλλει το πνεύμα της γερμανικής εκπαίδευσης. Από την πρώτη μέρα το σχολείο την καλωσόρισε θερμά με τη μεγάλη νοικοκυρεμένη αυλή του, τα πολύχρωμα λουλούδια, τα χρωματιστά παράθυρα, τους πλακόστρωτους διαδρόμους, τους πίνακες και τις αναρτημένες εργασίες των παιδιών. Ένας χώρος μάθησης, οικειότητας και ηρεμίας, που χαίρεσαι να τον βλέπεις και να τον ζεις. Μοιραία η περιγραφή οδηγεί σε συγκρίσεις με τα περισσότερα ελληνικά δημόσια σχολεία, ένα από τα οποία την φιλοξενεί τώρα: αποπνικτικά, στενάχωρα, μίζερα, κακοκατασκευασμένα, κακοσυντηρημένα, απρόσωπα, γκρίζα, με λίγα λόγια θλιβερά. Σε άλλο κεφάλαιο του έργου για το σχολείο της στην Ελλάδα η ίδια θα πει : "απέξω μοιάζει φυλακή, με ψηλά κάγκελα που φράζουν τη μικρή αυλή που δεν έχει ούτε ένα λουλούδι, μόνο ξερό τσιμέντο, και μια μεγάλη σιδερένια αυλόπορτα". Η ηρωίδα παρατηρεί εντυπωσιασμένη το περιβάλλον και ξεπερνάει προσωρινά την αγωνία και το φόβο που αισθάνεται καθώς είναι η πρώτη μέρα στο σχολείο. Προσωρινά, γιατί τώρα θα υποστεί την πιο δύσκολη δοκιμασία, θα γνωρίσει το διευθυντή, τη δασκάλα και τους συμμαθητές της.\nΗ διήγησή της σ΄αυτό το σημείο έχει ανάλαφρο χαρακτήρα και φανερώνει τη διάθεσή της τώρα πια να δει την κωμική πλευρά της συνάντησης : «Ουφ! Η καρδιά μου έπαψε να παίζει ταμπούρλο», «καλώς το παιντί μας». Ο χερ Χάινερ αποκαλύπτει τις παιδαγωγικές του αρετές και επιβεβαιώνει το κύρος του και τη φήμη του («είναι ο καλύτερος»). Η Κωνσταντίνα τού αφιερώνει εκτενές μέρος της αφήγησης ζωγραφίζοντας και τα εξωτερικά του χαρακτηριστικά (καλοσυνάτος, συμπαθέστατος, γλυκός) και τα ηθικά του χαρίσματα ( έξυπνος, διεισδυτικός, τρυφερός, ευγενικός, ελληνοτραφείς, προοδευτικός). Εκτός από τη στοργική του υποδοχή («έσκυψε, με φίλησε»), την κερδίζει με τα ελληνικά του, γιατί ως κάτοχος της ελληνικής παιδείας εκτιμά ήδη πάνω της την καταγωγή της. Έτσι, η αμηχανία και ο φόβος, επειδή είναι ξένη, καταλύονται και η εθνικότητά της την κάνει μάλλον ελκυστική. Όμως περισσότερο την κατακτά ο χερ Χάινερ, γιατί μπόρεσε με τη διεισδυτική ματιά του να αναγνωρίσει πάνω της, την εξυπνάδα, την προσαρμοστικότητα, τη θεληματικότητα και τη δύναμη, και μάλιστα να τα διατυπώσει με πρωτάκουστο γι αυτήν τρόπο, ώστε να μετατρέψει το αρνητικό σε θετικό («δεν είπε ότι έχω βλέμμα εξεταστικό, αλλά έξυπνο και θεληματικό»). Η Κωνσταντίνα τοποθετείται από το διευθυντή σε ισότιμη θέση∙ δεν εξετάζεται, αλλά εξετάζει και εκείνη. Της αναγνωρίζει λοιπόν, αν και είναι ένα μικρό παιδί, το δικαίωμα να κρίνει και την ικανότητα να αξιολογεί. Έτσι εκείνη ξεπερνά οριστικά την ανησυχία της και βλέπει την ένταξή της στο νέο περιβάλλον με αισιοδοξία. Πασχίζει μάλιστα να επιβεβαιώσει αμέσως τις προβλέψεις του Χάινερ, ότι θα τα καταφέρει, βαδίζοντας με αυτοπεποίθηση. Το γεγονός ότι εκείνος τη συνοδεύει στην τάξη και τη συστήνει στη δασκάλα της υπογραμμίζει το σεβασμό του προς τους μαθητές του και το φιλικό κλίμα που επικρατεί.\nΣτη συνέχεια η Κωνσταντίνα θυμάται την τάξη της, που είναι ανάλογη του ευρύτερου χώρου του σχολείου, όμορφη, καθαρή, στολισμένη και ακόμη τους συμμαθητές της. Από τις αδρές πληροφορίες αναδεικνύεται η πολυπολιτισμικότητα της τάξης και ευρύτερα της Γερμανικής κοινωνίας. Παιδιά από διάφορες χώρες σε ένα ολιγομελές τμήμα συνθέτουν ένα πολύχρωμο μικρό σύμπαν, μέσα στο οποίο βρίσκει γρήγορα τη θέση της, αναπτύσσοντας σχέσεις με το Διαγόρα, το μαυράκι και τη Σίγκριντ, τη Σουηδή. Η διαφορετικότητα είναι αποδεκτή ως μία φυσική κατάσταση και μάλλον χρήσιμη για την εξοικείωση της με ξένες ιδέες και συνήθειες και την ομαλή της κοινωνικοποίηση. Παράλληλα, φοιτά σε απογευματινό ελληνικό σχολείο, για να γνωρίσει τον εθνικό της πολιτισμό και να διατηρήσει την εθνική της ταυτότητα.\nΣτην τρίτη ενότητα η ηρωίδα αποκαλύπτει ότι η μητέρα της ήταν δασκάλα στο σχολείο της και αναλογίζεται με καμάρι τη σημαντική επαγγελματική και κοινωνική αναγνώρισή της στην ξένη χώρα. («είμαι περήφανη για τη μαμά μου»). Οι μαθητές της τη λάτρευαν, τη σέβονταν, τη θαύμαζαν. Την περιτριγύριζαν με φωνές και χαμόγελα, απόδειξη ότι ήταν προσιτή και τρυφερή. Αλλά και ο αξιότιμος χερ Χάινερ την ξεχώριζε και την τιμούσε για το έργο της και την προσφορά της στο σχολείο («είστε το διαμάντι του σχολείου μας»). Η επαγγελματική καταξίωση της μητέρας είναι ένας λόγος που η μικρή Κωνσταντίνα την αναγνωρίζει ως πρότυπο αλλά και ένας λόγος που της λείπει περισσότερο και πονά. Ο θαυμασμός της είναι μια έμμεση εκδήλωση νοσταλγίας. Στις επιτυχίες της μητέρας βλέπει ακόμη την ηθική της αποκατάσταση, γιατί η γιαγιά Ισμήνη είχε σοβαρές αντιρρήσεις για το γάμο των γονιών της και θεωρούσε τη μητέρα της ακατάλληλη για το γιο της. Με όσα κατάφερε η μητέρα της έδωσε μια αποστομωτική απάντηση στην πεθερά της.\nΗ γιαγιά Φάρμουρ απέρριπτε τη νύφη της με κριτήριο τα πολιτικά φρονήματα, και μάλιστα όχι της ίδιας αλλά της οικογένειάς της. Η Κωνσταντίνα την παρουσιάζει τόσο προσκολλημένη στο αριστερό της παρελθόν και τις τραυματικές εμπειρίες της κατοχής και του εμφυλίου, ώστε ακόμη και σήμερα, μισό αιώνα μετά, εξακολουθεί να κρίνει και να ερμηνεύει κάθε τι με τον άκαμπτο και παθιασμένο τρόπο της νιότης της. Η Ζέη σ΄αυτό το σημείο βλέπει με κριτικό μάτι και αυτοσαρκασμό τη γενιά της και την αριστερά και τολμά να προσεγγίζει με το άδολο και αυθόρμητο χιούμορ της Κωνσταντίνας ακόμη και την Αντίσταση και την Κατοχή: «Εκείνη βέβαια, ακόμα και την Κοκκινοσκουφίτσα να σου διηγηθεί, θα σου πει πως την έφαγε ο λύκος γιατί ήταν φασίστας». Η Κωνσταντίνα παιδί μιας άλλης γενιάς, δεν μπορεί να κατανοήσει τη γιαγιά της, την ειρωνεύεται για την άκαμπτη κρίση της, αλλά αναγνωρίζει πως μοιάζουν σε κάτι: το πείσμα και την ανεξάρτητη θέληση. Ωστόσο η γιαγιά μπλέκεται στις αναμνήσεις της σ΄αυτό το σημείο, για να αναδειχθεί περισσότερο η λατρεμένη μορφή της μάνας. Ό,τι ανακαλεί το κορίτσι από το παρελθόν είναι ένας τρόπος, ο μόνος, να ξαναζήσει την αναντικατάστατη επαφή μαζί της. Και η γιαγιά κρίνεται σε σχέση πάντα με τη μάνα, "η γιαγιά που δε μ' αγαπούσε και δεν την αγαπούσα", όπως εκμυστηρεύεται η ίδια η Κωνσταντίνα σε άλλο κεφάλαιο του βιβλίου.\nΑξιοσημείωτη στην ενότητα αυτή είναι η χρήση του ενεστώτα («Ευτυχώς δεν έχω δασκάλα τη μαμά»), που μεταπίπτει σε αόριστο στη συνέχεια, και φανερώνει ότι το παρόν πλέκεται με το παρελθόν από βαθιά συναισθηματική ανάγκη, την ανάγκη επικοινωνίας με τη μητέρα της. Στην ενότητα αυτή ακόμη η Κωνσταντίνα ηθογραφείται με φυσικότητα. Άλλες στιγμές εκφράζει την ωριμότητα και την κρίση της έφηβης, που αμφισβητεί, εμβαθύνει και διακωμωδεί («Εκείνη βέβαια….ήταν φασίστας», «Μα ο μπαμπάς άμα του μπει κάτι στο μυαλό….ίδιος εγώ πήγα να πω», «Καλά μπερδεύω τις ημερομηνίες…με τις φίλες σου») και άλλες στιγμές αιφνιδιάζει τον αναγνώστη με την παιδική της αφέλεια (« Κι αν δεν επέμενε τόσο ο μπαμπάς μπορεί να μην την είχα τώρα μαμά μου!». Η Κωνσταντίνα ευγνωμονεί την επιμονή και την αγάπη του πατέρα, που της έδωσε τη χαρά της ύπαρξης, της στοργής και της αγάπης και της έκανε δώρο μια αξιολάτρευτη μητέρα, ένα διαμάντι. Και πάλι συνειρμικά από την τελευταία σκέψη επιστρέφει στις σχολικές αναμνήσεις και εμπειρίες.\nΗ ηρωίδα διατυπώνει τις κρίσεις της για την εκπαιδευτική μεθοδολογία και τη φιλοσοφία του γερμανικού σχολείου. Θεωρεί το γερμανικό σχολείο ιδιαίτερα αυστηρό («Το γερμανικό σχολείο δεν αστειεύεται») κι αυτό δίνει μεγαλύτερη αξία στη διάκρισή της στην τρίτη θέση ανάμεσα στους συμμαθητές της. Παρατηρεί ακόμη ότι το γερμανικό εκπαιδευτικό σύστημα θέτει στόχους μακροπρόθεσμους και ανελαστικούς. Από τις τάξεις του δημοτικού ακόμη επιλέγονται από τις επιδόσεις τους οι μαθητές και είτε συνεχίζουν τη φοίτηση με πρόσβαση στα πανεπιστημιακά ιδρύματα είτε προορίζονται για τεχνικές και επαγγελματικές σχολές. Η έφηβη Κωνσταντίνα δεν μπορεί να αξιολογήσει το σύστημα αυτό, παραθέτει όμως την κρίση της μητέρας της, η οποία ως έμπειρη εκπαιδευτικός το χαρακτηρίζει άδικο. Στη συνέχεια θυμάται την αγαπημένη της φίλη, τη Σίγκριντ και τον αριστούχο Διαγόρα, του οποίου την υπεροχή αναγνωρίζει, χωρίς κανένα ανταγωνισμό, με θαυμασμό περισσότερο και χαρά για τις ικανότητές του. Ενώ φαίνεται ότι η μνήμη της μετακύλησε σε άλλο θέμα, μακριά από το γερμανικό εκπαιδευτικό σύστημα, στην πραγματικότητα η αναφορά στους συμμαθητές της αναδεικνύει ένα θετικό στοιχείο του: Η Γερμανία, με μακρά ιστορική εμπειρία (από τη δεκαετία του 50) ως χώρα υποδοχής μεταναστών, έχει καλλιεργήσει τις προϋποθέσεις, ώστε παιδιά διαφόρων εθνικοτήτων να μπορούν ισότιμα να μορφωθούν και να διακριθούν. Η πολυπολιτισμική σύνθεση της σχολικής τάξης της φαίνεται ότι είναι καθημερινή εξάσκηση στη συνεργασία και την ανεκτικότητα. Η χαρά που νιώθει η Κωνσταντίνα για τη μαθηματική «διάνοια» του φίλου δείχνει βέβαια την ευγένεια της ψυχής της αλλά είναι έμπρακτη απόδειξη του αλληλοσεβασμού και της άμιλλας, που καλλιεργεί το πολυεθνικό σχολείο.\nΗ αφηγήτρια ταυτίζεται με τη βασική ηρωίδα. Διηγείται σε α΄ πρόσωπο μια ιστορία, στην οποία μετέχει. (ομοδιηγητικός αφηγητής). Είναι μάλιστα και η πρωταγωνίστρια της αφηγούμενης ιστορίας (αυτοδιηγητικός αφηγητής). Σε ορισμένα χωρία, όπου η αφηγήτρια απευθύνεται στη γιαγιά της, σαν να είναι παρούσα, χρησιμοποιεί το β΄ ενικό γραμματικό πρόσωπο. Π.χ. «στον εμφύλιο-πότε έγινε Φάρμουρ;». Τα γεγονότα παρουσιάζονται έτσι όπως τα βίωσε η αφηγήτρια και μέσω της δικής της οπτικής, άρα η εστίαση είναι εσωτερική. Το μεγαλύτερο μέρος του αποσπάσματος αναφέρεται στο παρελθόν και στις αναμνήσεις της (αναδρομή στο παρελθόν), εκτός από το προοίμιο («Λένε πως άμα πνίγεσαι στη θάλασσα…όλη μου η ζωή στο Άαχεν»), που τοποθετείται στο παρόν. Αξιοσημείωτο είναι επίσης ότι ακόμη και στην περιγραφή των πρώτων ημερών στο Άαχεν (παρελθόν) παρεμβάλλονται και αναδρομές στο πιο μακρινό παρελθόν ,όπως η αγορά του κρεβατιού και η γνωριμία των γονιών της.\nΗ συγγραφέας αξιοποιεί την περιγραφή, η οποία, όπου υπάρχει, είναι λεπτομερής και παραστατική (π.χ. του κρεβατιού, η του διευθυντή), την αφήγηση και το διάλογο. Οι διάλογοι είναι μονοσήμαντοι, δηλαδή καταγράφεται μόνο η ερώτηση ή μόνο η απόκριση του ενός συνομιλητή, είναι όμως ζωηροί και ρεαλιστικοί.\nΑρμόζει ακόμη να υπογραμμίσουμε μιαν προσφιλή αφηγηματική τακτική της ΄Αλκης Ζέη, γνωστή και από άλλα βιβλία της: επαναλαμβάνει, αυτούσιες ή ελαφρά παραλλαγμένες φράσεις που δένουν το νήμα της αφήγησης και καθορίζουν τον κεντρικό άξονα, τη ραχοκοκαλιά της. π.χ. «το διαμάντι του σχολείου μας». Θα πρέπει τέλος να επισημάνουμε την αφηγηματική άνεση, την κινηματογραφική περιγραφή (της συνέντευξης του Χερ Χάινερ, των παιχνιδιών με το κρεβάτι) και πάνω απ’ όλα τη φυσικότητα. Πουθενά δεν αισθάνεται ο αναγνώστης την παρέμβαση της συγγραφέως, πουθενά δεν έχει την αίσθηση ότι κάποιος μιμείται τη σκέψη και την έκφραση ενός παιδιού.\nΗ γλώσσα είναι απλή δημοτική, πολύ φυσική, εκφραστική και χαλαρή, με έντονο είναι το στοιχείο της προφορικότητας. Η σημαντικότερη αρετή της έκφρασης είναι ότι είναι αληθινή, η δέουσα για τη δροσερή σκέψη και την αθώα ψυχή της δεκατριάχρονης ηρωίδας. Η Ζέη δεν μένει στο επίπεδο της μίμησης και της οικειοποίησης μιας γλώσσας ξένης προς αυτήν, αλλά εκφράζεται αποτελεσματικά και αβίαστα «μέσω αυτής της γλώσσας και μέσα από αυτή τη γλώσσα». Ο καθαρός και άμεσος λόγος της Κωνσταντίνας αποδίδει με επιτυχία την αφέλεια, τον αυθορμητισμό της και το χιούμορ της.\nΗ αφήγηση μπορεί να θεωρηθεί πλούσια σε εκφραστικά μέσα, που όμως δεν καλούνται να καλλωπίσουν το λόγο, αλλά να αποδώσουν πειστικά το πνεύμα της δεκατριάχρονης κοπέλας. Γι’ αυτό και δεν διακρίνονται για την πρωτοτυπία τους, αλλά για την αμεσότητα και την εκφραστικότητά τους. Ξεχωρίζουν οι πολύ παραστατικές περιγραφές- εικόνες, οι οποίες αναδεικνύουν την παρατηρητικότητα και την ευαισθησία της ηρωίδας και ζωηρεύουν την αφήγηση οι αποσπασματικοί διάλογοι. Ειδικότερα:\nΜεταφορές: «τώρα που βουλιάζω στη στεριά», «περνάει από μπροστά μου όλη μου η ζωή», «Πάλι έξω το ‘ρίξατε», «Όλοι είχαν το βλέμμα καρφωμένο πάνω μου», «είστε το ντιαμάντι του σχολείου», «θα τρίζουν τα κόκαλα του πατέρα σου»,\nΠαρομοιώσεις «σαν κινηματογραφική ταινία», «σαν του παλιού καιρού», «σαν τρελή», «θα έμοιαζα με λειψανάκι», «σαν να μου ’λεγαν κουράγιο», «μαλλιά κόκκινα σαν φλόγες».\nΠροσωποποιήσεις «η καρδιά μου έπαψε να παίζει ταμπούρλο», «το γερμανικό σχολείο δεν αστειεύεται»,\nΕπαναλήψεις «γλάστρες, μία-μία», όλα κι όλα»,\nΕικόνες (η περιγραφή της τάξης και των παιδιών, το υπνοδωμάτιο, η εικόνα του σχολείου).\nΤο ύφος είναι φυσικό και ζωηρό. Νοσταλγικό και μάλλον μελαγχολικό, όταν η ηρωίδα αναπολεί ευτυχισμένες οικογενειακές στιγμές και ελαφρά ειρωνικό, όταν αναφέρεται στη γιαγιά της με διάθεση διακωμώδησης.\nΝα εξετάσετε τα συναισθήματα και τις ψυχολογικές μεταπτώσεις της ηρωίδας λίγο πριν μπει στο γραφείο του διευθυντή και μετά το τέλος της συνάντησής τους, αφού πρώτα εντοπίσετε τις σχετικές αναφορές μέσα στο κείμενο.\nΤα συναισθήματα της Κωνσταντίνας προβάλλονται στα ακόλουθα χωρία:\n«πριν μπούμε μέσα την πρώτη μέρα…..είχαν ιδρώσει»\n«Δεν ξέρω τι άλλο χρώμα πήρα εκτός απ’ το κανονικό χλωμό μου»\n«Σίγουρα έμοιαζα με λειψανάκι»\n«Ουφ! Η καρδιά μου έπαψε να χτυπάει σαν ταμπούρλο»\n«κάθισα στην άκρη άκρη μιας καρέκλας»\n« μα εγώ δεν είχα ανάγκη πια για κουράγιο »\n«προσπαθούσα να μην καμπουριάζω»\n« ο χερ Χάινερ μου χάιδεψε το κεφάλι κι έφυγε »\nΠριν γνωρίσει το Διευθυντή του σχολείου η Κωνσταντίνα είχε μεγάλη αγωνία και φόβο. Τα χέρια της είχαν ιδρώσει, έχασε το χρώμα της και η καρδιά της χτυπούσε δυνατά, όσο κι αν οι γονείς της προσπαθούσαν να την ενθαρρύνουν. Όταν μπήκε στο γραφείο, καθόταν στην άκρη άκρη της καρέκλας, σαν να ήθελε να είναι σε ετοιμότητα, για να αποδράσει. Προσπαθούσε να κρύψει την αμηχανία της. Η προσιτή στάση του διευθυντή όμως και η θερμή υποδοχή τής ενέπνευσε εμπιστοσύνη και ηρεμία. Όταν ο χερ Χάινερ διέβλεψε τα καλά της στοιχεία στο πρόσωπο της, το πείσμα της και την εξυπνάδα της («δεν είπε πως έχω βλέμμα εξεταστικό αλλά έξυπνο και θεληματικό»), της ενέπνευσε εμπιστοσύνη και ενίσχυσε την αυτοπεποίθησή της. Η σιγουριά του ότι η Κωνσταντίνα θα τα καταφέρει στο νέο σχολικό περιβάλλον μετέτρεψαν την ανασφάλεια και το φόβο σε αισιοδοξία και δύναμη. Η Κωνσταντίνα περπατούσε πια περήφανη και ήρεμη «προσπαθούσα να μην καμπουριάζω», για να δικαιώσει τις προβλέψεις του συμπαθέστατου Διευθυντή της. Την ώρα που ο Χερ Χάινερ τη συνόδευσε στην τάξη χαϊδεύοντας τρυφερά το κεφάλι της, προτού την παραδώσει στη νέα της δασκάλα, ένιωθε πια έτοιμη να ανταποκριθεί στις δυσκολίες της νέας της ζωής.\nΠώς περιγράφει η Κωνσταντίνα την τάξη και τους συμμαθητές της; Ποιους ξεχωρίζει από την πρώτη μέρα και στη συνέχεια τους κάνει φίλους της; Μπορείτε να δώσετε κάποια εξήγηση για τις προτιμήσεις της;\nΑπό την πρώτη στιγμή η Κωνσταντίνα εντυπωσιάστηκε από τα μεγάλα παράθυρα με τις γλάστρες στα περβάζια, από τις ζωγραφιές στους τοίχους της τάξης της και τον τεράστιο μαυροπίνακα. Παρατήρησε μετά τους συμμαθητές της. Κάθε παιδί καθόταν στο δικό του θρανίο και ήταν όλα κατάξανθα με γαλανά μάτια. Ξεχώρισε όμως ένα παιδί με λοξά σκούρα μάτια και ένα μαυράκι με σγουρά μαλλιά. Αμέσως μετά πρόσεξε ένα κοριτσάκι με μαλλιά κόκκινα σαν φλόγες. Η Κωνσταντίνα ήταν νεοφερμένη στη Γερμανία και στο σχολείο. Όπως και εκείνη έτσι και τα παιδιά που ξεχώρισε διέφεραν από τα υπόλοιπα. Τα εξωτερικά χαρακτηριστικά τους πρόδιδαν και την ξενική καταγωγή τους. Έτσι προαισθάνθηκε ότι με την Σίγκριντ, την κοκκινομάλλα και το Διαγόρα το «μαυράκι», είχε κοινές εμπειρίες και κοινές αγωνίες. Πράγματι, μ’ αυτά τα παιδιά, που ήταν επίσης μετανάστες, ανέπτυξε στενή φιλική σχέση.\n[Ο χώρος του σχολείου δε γοήτευσε την Κωνσταντίνα, γιατί ήταν επιμελημένα φροντισμένος, πολύχρωμος, σχεδόν πολυτελής και προέβαλε έντονα το προσωπικό στοιχείο των μαθητών. Το οργανωμένο γερμανικό σχολείο με τα χρωματιστά παράθυρα, τις σκάλες με την κουπαστή, τα μεταλλικά δίχτυα, τις γλάστρες με κάθε λογής λουλούδια, τους πίνακες, έρχεται σε αντίθεση με το ελληνικό σχολείο, για το οποίο σε άλλο κεφάλαιο του βιβλίου η Κωνσταντίνα θα πει: "απ΄ έξω μοιάζει φυλακή, με ψηλά κάγκελα που φράζουν τη μικρή αυλή που δεν έχει ούτε ένα λουλούδι, μόνο ξερό τσιμέντο, και μια μεγάλη σιδερένια αυλόπορτα".]\n«Το γερμανικό σχολείο δεν αστειεύεται…υπόλοιπη ζωή του». Να συγκρίνετε το εκπαιδευτικό σύστημα του γερμανικού σχολείου με αυτό που γνωρίσατε εσείς στο δικό σας δημοτικό. Ποια είναι η άποψη της δασκάλας-μαμάς της Κωνσταντίνας και ποια η δική σας για το ζήτημα αυτό;\nΤο γερμανικό εκπαιδευτικό σύστημα, όπως περιγράφεται στο απόσπασμα, παρουσιάζει αρκετές διαφορές σε σχέση με το ελληνικό. Στη Γερμανία το δημοτικό σχολείο έχει τέσσερις τάξεις σε αντίθεση με την Ελλάδα, που είναι εξατάξιο. Πρόσβαση στο Γυμνάσιο και εν συνεχεία στο Πανεπιστήμιο έχουν μόνο οι μαθητές με αποδεδειγμένα υψηλές επιδόσεις, ενώ οι υπόλοιποι φοιτούν σε ένα κατώτερο σχολείο και ακολουθούν επαγγελματικές ή τεχνικές σχολές.\nΗ μαμά της Κωνσταντίνας, η οποία είναι δασκάλα, θεωρεί άδικο και αντιπαιδαγωγικό να κρίνεται ένα παιδί από τα δέκα του χρόνια για την υπόλοιπη ζωή του. Η θέση της προφανώς βασίζεται στη σκέψη ότι οι οριακές αποφάσεις για τη ζωή μας (το επίπεδο της μόρφωσής μας ή το επάγγελμά μας) δεν μπορεί να λαμβάνονται σε πολύ μικρή ηλικία, όταν ακόμα δεν έχουν κατασταλάξει τα όνειρά αλλά ούτε και οι δυνατότητές μας. Ασφαλώς η θέση της στηρίζεται και στην παιδαγωγική εμπειρία, καθώς γνωρίζει ότι οι επιδόσεις των παιδιών επηρεάζονται από πολλούς παράγοντες (οικογενειακούς, ψυχολογικούς, κοινωνικούς, ακόμη και πολιτικούς) , που δεν σχετίζονται με τις αντικειμενικές δεξιότητες και τα χαρίσματα ενός ανθρώπου. Γι αυτό το λόγο και σε διαφορετικές χρονικές περιόδους οι επιδόσεις του ίδιου μαθητή παρουσιάζουν διακυμάνσεις.\nΆλλωστε, πολλοί διακεκριμένοι στο χώρο του πνεύματος, επιστήμονες και καλλιτέχνες, που προήγαγαν με το έργο τους τον πολιτισμό, επέδειξαν ανησυχητικά χαμηλές επιδόσεις στο σχολείο, όταν ήταν παιδιά. Εξάλλου, κανείς δεν μπορεί να εγγυηθεί ότι είναι ειδικός, αλάθητος και αυτεξούσιος να αποφαίνεται για τις δυνατότητες ενός παιδιού και να προβλέπει την πνευματική διαδρομή του. Όσον αφορά στη μόρφωση, που είναι ύψιστο ατομικό και κοινωνικό αγαθό, ο καθένας δικαιούται μια δεύτερη και τρίτη και τέταρτη ευκαιρία. Είναι επομένως και ιστορικά και ηθικά τεκμηριωμένο ότι το καλύτερο σχολείο δεν είναι αυτό που κατηγοριοποιεί τους μαθητές με πρόσχημα να επιταχύνει την εξέλιξή τους, αλλά αυτό που δίνει κίνητρα και ουσιαστικές ευκαιρίες να ανακαλύψουν τον εαυτό τους και να τον πλάσουν όπως ονειρεύονται.\n(Σε περίπτωση που διαφωνείτε με την άποψη της μητέρας, αφού ερμηνεύσετε τη γνώμη της, καταγράψτε ελεύθερα τις αντιρρήσεις σας αναπτύσσοντας τις σκέψεις σας ή αντικρούστε τα παραπάνω επιχειρήματα)\nΓιατί η γιαγιά της Κωνσταντίνας δεν ενέκρινε το γάμο του πατέρα της Κωνσταντίνας με τη μαμά της; Με ποια περίοδο της ελληνικής ιστορίας συνδέονται οι αντιλήψεις αυτές και πώς τις αντιμετωπίζει η μικρή ηρωίδα;\nΗ γιαγιά Φάρμουρ, είχε ενστάσεις για το γάμο των γονιών της Κωνσταντίνας. Είναι φανερό ότι δεν ενέκρινε τη νύφη της. Ο λόγος δεν σχετίζεται με το ήθος της γυναίκας, ούτε με την εξωτερική της εμφάνιση. Η Κωνσταντίνα έμμεσα αναφέρεται σε ιδεολογικές αντιπαραθέσεις, που είχαν διχάσει στο παρελθόν τις δυο οικογένειες, του πατέρα της και της μητέρας της, πριν ακόμη γνωριστούν και συνδεθούν. Η γιαγιά και ο σύζυγός της ανήκαν σε διαφορετική πολιτική παράταξη από τον πατέρα της νύφης (αριστεροί οι πρώτοι – δεξιοί οι δεύτεροι) και ονειρεύονταν μια νύφη από την ίδια «όχθη», το ίδιο στρατόπεδο. Στη μεταπολεμική εποχή η Ελλάδα ήταν διχασμένη από την αντιπαλότητα και το πολιτικό μίσος, καθώς τα τραύματα του εμφυλίου πολέμου(1946-1949) ήταν νωπά. Οι δύο πολιτικές παρατάξεις ήταν σε συνεχή και ανηλεή σύγκρουση. Οι διαφορετικές πολιτικές αντιλήψεις και η πολιτική δράση ακόμη κι ενός μέλους μιας οικογένειας στιγμάτιζε για πάντα όλη την οικογένεια και καθόριζε τις κοινωνικές της σχέσεις. Η Κωνσταντίνα αφενός δεν έχει βιώματα και μνήμες από αυτή την εποχή, άρα δυσκολεύεται να καταλάβει πώς η πολιτική τοποθέτηση και μάλιστα των προγόνων κάποιου ήταν κριτήριο για τις προσωπικές και κοινωνικές σχέσεις των ανθρώπων και αφετέρου, θεωρεί άδικο και παράλογο να εμποδίζεται η ένωση δύο ανθρώπων που αγαπιούνται, επειδή γεννήθηκαν σε ένα σπίτι της μιας ή της άλλης πλευράς.\nΔες το φύλλο εργασίας εδώ\nΕτικέτες Ανάλυση , Απαντήσεις , Β΄ Γυμνασίου , Κείμενα Νεοελληνικής Λογοτεχνίας\nΟ Λύκος, Έρμαν Έσσε\nΑρχειοθήκη Μαΐου (4) Απριλίου (3) Μαρτίου (9) Φεβρουαρίου (17) Ιανουαρίου (19) Δεκεμβρίου (17) Νοεμβρίου (22) Οκτωβρίου (27) Σεπτεμβρίου (13) Αυγούστου (8) Ιουλίου (16) Ιουνίου (16) Μαΐου (12) Απριλίου (5) Μαρτίου (10) Φεβρουαρίου (11) Ιανουαρίου (19) Δεκεμβρίου (33) Νοεμβρίου (15) Οκτωβρίου (24) Σεπτεμβρίου (9) Αυγούστου (7) Ιουλίου (6) Ιουνίου (8) Μαΐου (19) Απριλίου (17) Μαρτίου (33) Φεβρουαρίου (18) Ιανουαρίου (32) Δεκεμβρίου (40) Νοεμβρίου (41) Οκτωβρίου (72) Σεπτεμβρίου (37) Αυγούστου (21) Ιουλίου (5) Ιουνίου (8) Μαΐου (28) Απριλίου (35) Μαρτίου (55) Φεβρουαρίου (50) Ιανουαρίου (60) Δεκεμβρίου (32) Νοεμβρίου (10) Οκτωβρίου (13) Σεπτεμβρίου (8) Αυγούστου (1) Ιουλίου (6) Ιουνίου (8) Μαΐου (26) Απριλίου (8) Μαρτίου (23) Φεβρουαρίου (67) Ιανουαρίου (104) Δεκεμβρίου (3) Νοεμβρίου (4) Οκτωβρίου (4) Μαΐου (1) Απριλίου (2) Μαρτίου (3)